EXPRES VESTI - Turska jedinstvena, izdajnici će platiti\nTurska jedinstvena, izdajnici će platiti\navgust 08, 2016\nISTANBUL - Komandant turskih oružanih snaga Huluši Akar izjavio je danas na velikom mitingu u Istanbulu da će izdajnici koji stoje iza pokušaja puca, biti najoštije kažnjeni i zahvalio se civilima na pomoći u onemogućavanju puča.\nU jednom od retkih obraćanja na javnim skupovima, načelnik generalštaba turske vojske je rekao da vojska ima situaciju pod kontrolom i da je u službi naroda sa svim svojim osobljem.\nViše od milion ljudi okupilo se na mitingu koji je u Istanbulu sazvao turski predsednik Redžep Tajip Erdogan u znak protesta protiv neuspelog puča 15. jula.\nNa skupu je govorio i turski premijer Binali Jildirim, koji je rekao da će Turska održati ovu sliku jedinstva u politici i poručio da će se muslimanski sveštenik Fetulah Gulen, koga Ankara krivi za puč, vratiti iz SAD u Tursku i platiti za ono što je uradio.\n"Svi treba da znate da će lider ove terorističke grupe doći u Tursku i platiti za ono što je uradio", rekao je Jildirim\nPremijer je rekao da vlasti neće biti motivisane osvetom i da će postupati u skladu sa vladavinom zakona u potrazi za odgovornima za pokušaj puča 15. jula.\nPedsednik sekularne Republikanske narodne partije (ĆP) Kemal Kiličdaroglu rekao je da je neuspeli puč 15. jula otvorio "nova vrata za kompromis" u politici.\n"Posle 15. jula imamo novu Tursku", rekao je Kiličdaroglu, na skupu kojim su okončane tronedeljne demonstracije protiv puča.\nDanašnji miting pod sloganom "Demokratija i mučenici" na istanbulskom trgu Jenikapi, je ujedno je i demonstracija snage Erdogana, koji je suočen sa kritikama zapadnih zemalja zbog čistki i hapšenja u Turskoj posle neuspelog pokušaja rušenja njegove vlasti, javio je Rojters.\nPristalice turskog predsednika su na skup donele transparente na kojima piše "Erdogane, ti si dar od Boga" ili "Naredi nam da umremo i mi ćemo to učiniti".\n"Ovo je više od politike, ovo je ili naša sloboda ili smrt", rekao je jedan od učesnika, državni službenik Hadži Mehmet Haliloglu, prenosi Rojters.\nSledbenici Erdoganove Partije pravde i razvoja (AKP) izlaze na ulice svake noći otkako je pokušan puč i ubijeno 273 ljudi, među kojima 34 zaverenika, podseća AFP.\nSkup se održava pod jakim merama bezbednosti, a obezbeđuje ga 15.000 policajaca.\nErdogan je pozvao i opozicione lidere, izuzev prokurdske stranke HDP, da se obrate okupljenima.\nSkup se prenosi uživo na ogromnim ekranima širom zemlje, kako je Erdogan najavio, a nastupiće i pevači koji su pozvani za tu priliku.\nNajavljeno je da će ekran biti postavljen i u Pensilvaniji, u SAD, gde živi muslimanski sveštenik Fetulah Gulen koga turska vlada optužuje da stoji iza pokušaja puča, što on negira.\n"Jedan ogroman ekran biće postavljen na još jednom mestu. Znate li gde? U Pensilvaniji. Poruka će biti upućena", rekao je Erdogan novinarima.\nK2_MORE_IN_THIS_CATEGORY « Skoplje: Najmanje 20 poginulih u velikom nevremenu | VIDEO\tErdogan: Odobriću smrtnu kaznu ako parlament glasa za nju »


Utočište koala u tom australijskom gradu postoji od 1927. godine, a Nole, Nenad Zimonjić, Dušan Lajović, Viktor Troicki i njihovi saradnici posetili su to mesto gde su uživali sa ovim životinjama.\nMeđutim, Đoković je tu priliku iskoristio i da podseti australijsku javnost na važnost brige o prirodi, tim pre što ogromni požari upravo sada bukte tom zemljom.\nNaime, Australija je morala čak da pošalje u pomoć vojne brodove i avione da bi se pomoglo ugroženima, a najmanje 17 ljudi je izgubilo živote, dok je nekoliko desetina hiljada moralo da se iseli zbog vatrene stihije.\nFoto: Copernicus EMS / Privatna arhiva\nAustralija iz svemira\nUpitan da li teniseri nešto mogu da nauče od životinja koje su posetili, Đoković se osmehnuo:\n"Ne verujem da možemo mnogo, ali postoje trenuci kada to definitivno možemo: jednostavne stvari su, prosto, najbolje. Sada koale spavaju i odmaraju, pa nećemo da ih uznemiravamo, ali je ovo stvarno jedinostveno iskustvo", rekao je naš najbolji teniser svih vremena.\nATP kup počinje trećeg dana januara i traje do 12, posle Noleta čeka odlazak na turnir u Adelajdu, a zatim i u Melburn, na odbranu titule šampiona Australijan opena.


Konkurs za podršku najboljem omladinskom projektu (rok: 1.4.2019) : Inkluzija\nKonkurs za podršku najboljem omladinskom projektu (rok: 1.4.2019)\nForum za odgovorno poslovanje i Coca-Cola HBC Srbija pozivaju omladinske organizacije da se prijave na Konkurs za podršku najboljem omladinskom projektu usmerenom na poboljšanje položaja mladih na tržištu rada.\nKonkurs je namenjen studentskim organizacijama, omladinskim udruženjima i neformalnim grupama mladih na teritoriji cele Srbije koji žele da pomognu svojim vršnjacima i vršnjakinjama da unaprede položaj na tržištu rada.\nKonkurs je usmeren na lokalne inicijative i probleme sa kojima se mladi susreću u svom neposrednom okruženju. Prilikom razmatranja predloga posebno će se vrednovati uticaj koji projekat ima na ciljnu grupu mladih i kvalitet predloženih aktivnosti. Dodatno, vrednovaće se inovativnost predloženih aktivnosti i njihova atraktivnost za uključivanje mladih kao korisnika/ca projekta.\nSvi predlozi biće ocenjeni od strane žirija koji čine predstavnici/e kompanija članica Foruma za odgovorno poslovanje. Predlozi koji budu ušli u uži izbor dobiće priliku da se predstave žiriju polovinom maja 2019. godine, nakon čega će biti proglašen projekat koji je odabran za podršku. Dodeljena sredstva od 100.000 dinara namenjena su realizaciji projekta.\nPredviđeni period za realizaciju aktivnosti je maj–novembar. Sve aktivnosti projekta moraju biti realizovane do kraja novembra 2019. godine.\nPredlozi se dostavljaju elektronskim putem do 1. aprila na adresu: kancelarija@odgovornoposlovanje.rs, sa naznakom – Prijava na konkurs_Bolji biznis za bolje društvo.\nForum za odgovorno poslovanje promovisaće aktivnosti pobedničkog projekta i redovno objavljivati informacije na sajtu odgovornoposlovanje.rs i društvenim mrežama.\nZa sve zainteresovane, Forum za odgovorno poslovanje i Coca-Cola HBC Srbija održaće info dan u četvrtak, 14. marta, u prostorijama Kancelarije za mlade – Gnezdo, u 12h (Masarikova 5, šesti sprat Beograđanke), kada se možete detaljnije informisati o konkursu i postaviti sva pitanja. Ukoliko želite da prisustvujete info danu, pošaljite svoje ime i prezime na adresu kancelarija@odgovornoposlovanje.rs najkasnije do 13.3. sa naznakom Prijava za Info dan.\nViše informacija o konkursu potražite na odgovornoposlovanje.rs


Nova generacija pametnih i malih kontrolnih releja omogućava fleksibilnost i podršku za IIoT - Automatika.rs\nNaslovna Vesti Internet of Things Nova generacija pametnih i malih kontrolnih releja omogućava fleksibilnost i podršku za...\nTokom godina, kontrolni releji, grupa proizvoda koji se često nazivaju pametnim i malim automatskim sistemima, mikro kontrolerima, malim kontrolerima ili funkcijskim modulima, korišćeni su u svim industrijama i bili su vitalni deo osiguranja svetskih električnih sistema. Danas su mnoge od tih aplikacija prošle kroz vlastite transformacije i zamenjene su programibilnim logičkim kontrolerima i “pametnim relejima”. Bez obzira na nedavna prilagođenja, još uvijek imaju neverovatno važnu ulogu u industrijskim i komercijalnim procesima. Najnovija verzija, poznata i kao “easyE4”, predstavlja sledeću generaciju kontrolnih releja.\nPre nedavnog unapređenja, ograničen broj dostupnih ulaza/izlaza i programskih jezika je bio značajna prepreka za korištenje malih kontrolera. Danas to više nije problem jer novi modeli imaju više od 188 dostupnih I/O kontakata koji pokrivaju širok raspon primena. Različiti moduli sada mogu biti lokalno povezani i na digitalne i na analogne ulaze/izlaze, što omogućava programerima da budu nezavisniji od električnih dijagrama ožičenja, te konačno omogućava i fleksibilniji dizajn.\nProizvođači i koderi koji imaju iskustva u radu sa sličnim tehnologijama neće imati problema s rukovanjem i programiranjem novih uređaja. To je uglavnom zbog činjenice da korisnici imaju mogućnost da koriste strukturirani tekst (ST) i EDP jezik direktno na uređaju. Svi programi mogu se jednostavno uvesti, što takođe omogućava stvaranje prekidnih funkcija i UF-ova (korisničkih funkcijskih blokova).\nKorisnici nove tehnologije takođe imaju mogućnost implementacije najsavremenijeg programiranja koristeći novi leder dijagram. Na taj način korisnici mogu direktno integrisati funkcijske blokove u dijagram kruga – sve bez ograničavanja broja serijskih ili paralelnih kontakata. Ova metoda programiranja povećava mogućnosti strukturiranja, čime se olakšava praćenje logike programiranja.\nDobro je poznato da se kroz nedavne tehnološke napretke male kontrole sada udvostručuju kao mali uređaji za vizualizaciju. EasyE4 ide korak dalje i uključuje druga poboljšanja vizualizacije, uključujući višejezične mogućnosti, odgovarajuće izmene, kao i mogućnost korišćenja boja pri dizajniranju elemenata strukture maske. Ekran omogućava korisnicima da vizualiziraju sadržaj u tri različite boje jednobojnih pozadina i mogu čak prikazati višebojne ekrane putem pametnog telefona ili tableta.\nViše informacija o Eaton-u easyE4 možete saznati OVDE.\nPrethodni tekstPrva ABB mobilna transformatorska stanica u Srbiji za brže reagovanje\nSledeći tekstElon Musk: Roboti će voziti mrežu Tesla taksija od 2020. godine


Sindikat tvrdi da se spremaju otkazi za oko 1.500 radnika ‘Šuma RS’ – Biznis.ba\nSindikat tvrdi da se spremaju otkazi za oko 1.500 radnika ‘Šuma RS’\nobjavljeno 22. jun 2018. u 08:01 22. jun 2018.\nOko 1.500 radnika „Šuma RS“ ostat će bez posla, ukoliko se prihvati najnovija sistematizacija radnih mjesta u tom javnom preduzeću – upozorili su danas iz granskog sindikata.\nIz Sindikalne organizacija „Šuma RS-a“, uz podršku granskog Sindikata šumarstva, prerade drveta i papira RS-a, navode da nacrt nove sistematizacije predviđa da se ubuduće broj radnika isključivo veže za količinu sječive drvne mase, što je, ističu, apsolutno neprihvatljivo.\nNelogično je, smatraju, da je uprava preduzeća zapošljavala radnike, a sada ih, iz samo njima znanih razloga namjerava ostaviti bez posla.\nDodaju da je sporni Nacrt organizacije i sistematizacije nedavno upućen svim organizacionim jedinicama tog javnog preduzeća.\nAutori dokumenta su „eksterni eksperti“ iako je u preduzeću zaposleno oko 700 inžinjera šumarstva i oko 250 pravnika.\nIz sindikata su pozvali menadžment preduzeća na socijalni dijalog o ovim, za radnike životno važnim pitanjima, kako bi se preduprijedile sve moguće negativne posljedice po radno-pravni i socijalni položaj zaposlenih.


:: Naslovna strana > Vesti > XII NAUČNO- STRUČNA KONFERENCIJA SA MEĐUNARODNIM UČEŠĆEM "UPRAVLJANJE URBANIM RAZVOJEM, PRILAGODLJIV GRAD I ZAŠTITA PROSTORA I ŽIVOTNE SREDINE"\nXII NAUČNO- STRUČNA KONFERENCIJA SA MEĐUNARODNIM UČEŠĆEM "UPRAVLJANJE URBANIM RAZVOJEM, PRILAGODLJIV GRAD I ZAŠTITA PROSTORA I ŽIVOTNE SREDINE"\nUdruženje inženjera Beograda organizovaće XII naučno-stručnu konferenciju sa međunarodnim učešćem „Upravljanje urbanim razvojem, prilagodljiv grad i zaštita prostora i životne sredine“, 16. septembra 2020. godine u Beogradu, u sali Doma inženjera “Nikola Tesla“, u ulici Kneza Miloša 9/III, u Beogradu. Suorganizator ovog događaja je Inženjerska akademija Srbije, a sve se odvija pod pokroviteljstvom Ministarstva prosvete, nauke i tehnološkog razvoja Srbije.\nMotiv održavanja konferencije je upravljanje urbanim razvojem koji podrazumeva fokusiranje na efektivnost i efikasnost korišćenjem resursa, koji su prisutni u datom kontekstu uz uključivanje državnih i nedržavnih organa u proces oblikovanja javnih politika na državnom i lokalnom nivou. Urbani razvoj se suočava sa nizom složenih razvojnih izazova, uključujući političke, socioekonomske i druge nepovoljne okolnosti kao što su i nepovoljne investicione klime, loša infrastruktura i drugo. Postojeća praksa upravljanja urbanim razvojem u Srbiji je, u odsustvu odgovarajućeg regulatornog okvira, proizvela mnoštvo neusaglašenih dokumenata i nekoordinisanih delovanja aktera na različitim nivoima vlasti, što je kao posledicu stvorilo neodrživo korišćenje resursa i proizvelo konflikte u prostoru.\nTeme o kojima će se diskutovati biće “Propisi, izrada i sprovođenje planova, postojeće stanje, problem i prognoze”, “Planiranje i aspekti zaštite prostora i životne sredine”, “Predlozi za delovanje-aktivnosti” i “Mladi istraživači”.\nCilj ove naučno-stručne konferencije je da se ukaže da se upravljanje urbanim razvojem i formiranjem prilagodljivog (rezilijentnog) grada, formira grad prilagođen mogućim očekivanim nepovoljnim okolnostima i uticajima (počev od prirodnih nepogoda i katastrofa, preko klimatskih promena do ljudskog faktora /terorizma). Ovo je kvalitetan koncept koji može da obezbedi platformu za uočavanje problema, razumevanje, planiranje aktivnosti i delovanje u pravcu poboljšanja. Ono što ovaj koncept čini interesantnim je činjenica da u osnovi ima jasno dugoročno strateško opredeljenje za akciju – delovanje i rešavanje akutnih problema.\nDetaljnije informacije u vezi prijavljivanja, kotizacije i dr. možete pogledati ovde\nPrijavu učešća možete preuzeti ovde


You are at:Home»Prethodna izdanja»2013»74»Krizi iza leđa\nSpremnost za rad u inostranstvu i sticanje profesionalnog iskustva podsticaj za ulazak na tržište rada…\nS obzirom na krizu poslova u Evropi i rekordno visoku nezaposlenost mladih, globalni kadrovski lider Adecco je organizovao putovanja za mlade ljude kako bi oni iz prve ruke stekli međunarodno radno iskustvo i podelili svoja zapažanja sa tržišta rada. Šeme koje omogućavaju mladim ljudima da steknu radno iskustvo, kako u zemlji tako i u inostranstvu, jesu ključ za povećanje njihove mogućnosti zapošljavanja i od suštinskog značaja kao pomoć onima koji završavaju školovanje i ulaze u svet rada.\nWay to Work inicijativa\nIza leđa globalnoj kizi poslova, koja posebno teško pogađa mlade ljude u južnoj Evropi – 64,9% mladih u Grčkoj je nezaposleno, 56,1% u Španiji – Adecco je odlučio da je vreme da se deluje i stvorio je Way to Work inicijativu. Ona je lansirana u aprilu ove godine kako bi pružila ruku spasa maturantima i diplomcima u potrazi za poslom. Nakon globalne akcije Street Day 30. aprila, kada se više od 10.000 zaposlenih u Adeccu u 50 zemalja zaputilo put ulica, posetilo 300 škola i univerziteta da bi ponudili savete u vezi sa karijerom, smernice i besplatne radionice za obuku, inicijativa je poslala devet pobednika takmičenja za radno iskustvo diljem sveta, da iz prve ruke dobiju uvid u svet rada obavljajući različite poslove u velikom broju zemalja i na različitim poslovnim poljima…


Stevandić: Salkić mora da poštuje odluke Narodne skupštine RS - Istinito.com - Ne budi ovca!\nPočetna > BIH > Politika > Stevandić: Salkić mora da poštuje odluke Narodne skupštine RS\n23. Septembra 2016. Istinito514Leave a Comment on Stevandić: Salkić mora da poštuje odluke Narodne skupštine RS\nPotpredsjednik Narodne skupštine RS Nenad Stevandić izjavio je da potpredsjednik RS Ramiz Salkić nema pravo da se ponaša u suprotnosti sa skupštinskom odlukom o sprovođenju referenduma o Danu Republike.\n-Salkić, kao i svi državljani RS, ima pravo na svoje mišljenje, ali ne i da se ponaša suprotno stavovima najviše zakondavne institucije u Srpskoj, rekao je Stevandić.\nOn je pozvao sve građane u RS da razumiju Salkića i njegove predizborne potrebe, te da ne reaguju na njegove provokacije.\n-Zahvalio bih se Salkiću, jer svojim stavovima o referednumu o Danu Republike daje ključni doprinos srpskom jedinstvu. Želim mu sve najbolje i nadam se da će biti zadovoljan što se u Srpskoj prema njemu odnosimo korektno, za razliku od njegovog odnosa prema srpskom narodu i Republici Srpskoj, dodao je Stevandić.\nPotpredsjednik RS Ramiz Salkić pozvao je danas Bošnjake, ali i sve građane Srpske da u nedjelju, 25. septembra, ne izađu na referendum o Danu Republike i da kažu “ne”, kako je rekao, politici ugrožavanja mira, stabilnosti i budućnosti svih građana u BiH.\nPrva debata Klintonove i Trampa u ponedjeljak


Bataljon vojne policije Rusije domarširao do Alepa (video) - 23.12.2016, Sputnik Srbija\nBataljon vojne policije Ministarstva odbrane Rusije izveo je marš od avio-baze Hmejmim do grada Alepa. Vojnici će pomoći lokalnim vlastima u održavanju mira i... 23.12.2016, Sputnik Srbija\n19:09 23.12.2016 (Osveženo: 11:12 08.08.2019)\n„Bataljon vojne policije Ministarstva odbrane Rusije je nakon dopunskih priprema na jednom od poligona prebačen avionima Vojno-transportne avijacije u avio-bazu Hmejmim. U ovom trenutku odred je od avio-baze Hmejmim domarširao u grad Alep radi ispunjavanja zadataka u sastavu ruskog Centra za pomirenje neprijateljskih strana“, navedeno je u saopštenju.\nVojna policija u sastavu teritorijalnih odeljenja ruskog Centra za pomirenje štitiće bezbednost saradnika Centra, ruskih deminera, kao i osoblja mobilnih bolnica i humanitarnih konvoja.\nPored toga, vojna policija Rusije pomoći će gradskim vlastima Alepa u održavanju mira i bezbednosti.\nU bataljonu je između 300 i 400 ljudi, a reč je o motorizovanoj jedinici.


Komisija za Strateško Planiranje razmatrala prioritete i strateške ciljeve - Vesti - Advokatska komora kosova\nKomisija za Strateško Planiranje razmatrala prioritete i strateške ciljeve\nPriština, 08.02.2017 – Komisija za strateško planiranje Advokatske Komore Kosova održala sastanak povodom razmatranja strateških prioriteta, ciljeva i ključnih izazova za ostvarenje strateških ciljeva. Deo razgovora bila je saradnja Advokatske Komore Kosova sa drugim pravnim profesija, notarima, privatnim izvršiteljima, posrednicima i stečajnim upravnicima, kao i poverenje javnosti u Advokatsku Komoru Kosova i advokate za efektivnu vladavinu prava.\nSastanku su prisustvovali članovi Komisije za strateško planiranje i Predsednik Komisije, advokat, Kujtim Kërveshi, Predsednik Advokatske Komore Kosova, Osman Havolli, Izvršni Direktor, Yll Zekaj, šef projekta, Pepa Loleva i eksperti projekta, Rytis Jokubauskas i Richard Regner.\nU fokusu razgovora bila je unapređenje rada administracije AKK, načina i metoda lobiranja i mogućnost razmatranja zakonodavstva kao i etičkog i disciplinskog sistema.\nUčesnici sastanka saglasili su se za reviziju Pravilnika o osoblju Advokatske Komore Kosova i izgradnji administrativnih kapaciteta. Između ostalog, razgovarano je o izmenama i dopunama Pravilnika o Disciplinskom Postupku i Etičkog Kodeksa, i reorganizaciju advokatskog ispita. Članovi komisije smatrali su potrebnim angažovanje stručnjaka u pojedinim oblastima, za podršku Predsednika Komisije o Zakonodavstvu i Komisije za Etiku i Disciplinski Sistem u cilju unapređenja rada Komisija.


Ekskluzivno: Ovako će izgledati oltar Hrama Svetog Save (video) - Sputnjik Srbija\nEkskluzivno: Ovako će izgledati oltar Hrama Svetog Save (video)\n09:52 05.12.2017 (osveženo 13:01 03.05.2018) Preuzmite kraći link\nPatrijarhu srpskom Irineju u Moskvi predstavljaju maketu oltara za Hram Svetog Save.\nPodsetimo, delove mozaika sklapaju ruski umetnici u ateljeu u Moskvi, pod rukovodstvom ruskog akademika Nikolaja Muhina.\nProjekat o izvođenju mozaika u Hramu Svetog Save u saradnji sa Ruskom crkvom i Rusijom priprema se već duže vremena, naročito od 2008. a u Rusiji je 2014. godine na osnovu raspisanog konkursa bio prijem tih radova. U decembru su počeli da rade mozaik za kupolu koji predstavlja Hrista s apostolima, sa anđelima.\nPogled na Rusku akademiju umetnosti\nU Srbiju su, posle sedam dana putovanja i pređene više od dve hiljade kilometara, početkom maja prvi stigli delovi mozaika za kupolu Hrama.\nSvečani doček za srpskog patrijarha


Grad Smederevo dobio 37 hektara zemljišta Železare – Semendria\nGrad Smederevo dobio 37 hektara zemljišta Železare\n01. novembar 2014. PRIVREDA – Izvor: eKapija – Grad Smederevo od petka (31. oktobra 2014. godine) ima pravo javne svojine nad neizgrađenim građevinskim zemljištem “Železare Smederevo”, jer je potpisan Sporazum o prenosu bez naknade zemljišta te fabrike u javnu svojinu Grada Smedereva, saopštilo je Ministarstvo privrede.\nSporazum su potpisali ministar privrede Željko Sertić, gradonačelnica Smedereva Jasna Avramović i direktor “Železare Smederevo” Ivan Milošević.\nKako je navedeno u saopštenju, to zemljište ima ukupnu površinu 37 hektara, koje će, u skladu sa Planom detaljne regulacije, biti deo industrijske zone i industrijskog parka u Smederevu.\n– Predmetno zemljište nalazi se u neposrednoj blizini parcele na kojoj se ubrzano gradi hala od oko 20.000 kvadratnih metara za finsku kompaniju PKC, što je veoma važno za dalji razvoj Industrijskog parka i Slobodne zone – piše u saopštenju.\nVlada Srbije je ovakvu odluku donela u cilju stvaranja ambijenta i prostora neophodnog za neometan razvoj privrednih delatnosti na teritoriji Grada Smedereva koji će nesumnjivo podići potencijale ovog grada, navedeno je u saopštenju.\n« Ceo život proveli u bioskopu\nRaspisan tender za Železaru, država preuzima dugove »


Obuka artiljerisko-raketnih jedinica za PVD\n02/03/2022 02/03/2022 oruzjeonline\t0 Komentara\tkopnena vojska, pvd, pvo, vojska republike Srbije, vojska Srbije\t1 min\nU artiljerijsko-raketnim divizionima za protivvazduhoplovna dejstva Kopnene vojske u toku je redovna obuka profesionalnog sastava za realizaciju kolektivnih zadataka u skladu sa namenom ovih jedinica.\nTežište je na osposobljavanju operatora i posluga za borbenu upotrebu raketnih sistema za protivvazduhoplovna dejstva „strela-2M“, „strela-10M“, „šilo“ i modernizovanog sistema 40 mm „bofors“.\nNakon teoretskih sadržaja u učionicama i kabinetima, pripadnici artiljerijsko-raketnih diviziona se na trenažerima osposobljavaju za otkrivanje i praćenje ciljeva i lansiranje raketa, a u terenskim uslovima uvežbavaju taktičke i vatrene postupke na maršu, maskiranje, posedanje položaja i proračun elemenata za izvršenje gađanja.\nU nastavku obučavanja sledi realizacija trenažnih i kontrolno-trenažnih gađanja na vojnom aerodromu „Pukovnik-pilot Milenko Pavlović“ u Batajnici, a zatim i bojevo gađanje ciljeva u vazdušnom prostoru na poligonu „Pasuljanske livade“, kada će se u praksi proveriti obučenost jedinica za izvršenje namenskih zadataka.\nArtiljerijsko-raketni divizioni za protivvazduhoplovna dejstva namenjeni su za neposrednu zaštitu jedinica Kopnene vojske, a realizacijom ove obuke obezbeđuje se visok nivo osposobljenosti jedinica za uništavanje ciljeva u vazduhu.\nObuka martovske generacije vojnika na služenju vojnog roka￼￼\n23/03/2022 22/03/2022 oruzjeonline\t0\nSudbina remorkera Stig\n16/01/2022 16/01/2022 Branko Bogdanović\t0\n01/02/2022 01/02/2022 oruzjeonline\t0


E-turista – novi model prijavljivanja gostiju – GM Press\nE-turista – novi model prijavljivanja gostiju\nKnjiga evidencije gostiju za sve koji se bave turizmom uskoro odlazi u istoriju. Od 1.oktobra,vlasnici nekategorisanih i kategorisanih ugostiteljskh objekata i seoskih turističkih domaćinstava, u obavezi su da prijave svoje domaće i strane goste, preko centralnog Informacionog sistema E -Turista. Prema rečima Desimira Ćalasana, direktora TO Gornji Milanovac, obaveza prijavljivanja gostiju preko novog modela, odnosi se i na domaćine seoskih domaćinstava na području milanovačke opštine.\nKlikom na E-turista, vlasnici ugostiteljskih objekata i seoskih domaćinstava, biće u obavezi da prijave tačan broj svojih gostiju. Ovaj način evidentiranja domaćih i stranih turista, doprineće razvoju domaćeg turizma, legalizaciji i uvođenja u sistem broja gostiju, a olakšaće se rad domaćina i vlasnika seoskih domaćinstava i ugostiteljskih objekata. Kroz informacioni sistem, model E-turiste biće evidentirani svi gosti koji borave u nekom od ugostiteljskih objekata ili objekata u okviru etno turizma.\n-Ovaj model prijavljivanja domaćih i stranih turista, olakšaće rad našim domaćinima i uticati na razvoj lokalnog turizma – smatra Desimir Ćalasan, direktor TO Gornji Milanovac,dodajući, modelom E-turista,koji je povezan sa Statistikom i Supom, inostrani turisti biće direktno evidentirani, čime će se izbeći odlazak u ovu instituciju. Optimista sam kada je u pitanju razvoj domaćeg turizma, neprilika sa pandemijom bila je prilika za domaći turizam koja je ove sezone iskorišćena, a nadam se da će gosti koji su proveli odmor u seoskim domaćinstvima, poželeti da se vrate i sledeće godine. –\nPodsetimo, subvencijama lolalne samouprave, broj seoskih domaćinstava koji se bave seoskim turizmom na području milanovačke opštine, veći je za pedeset posto, pa je sasvim za očekivati da naredna turistička sezona bude uspešna, a broj gostiju veći, jer rudničko-takovski kraj ima šta da ponudi.\nTags: e turista


Sportski model Alfa Romeo 6C uskoro startuje sa proizvodnjom - AutoExclusive - Auto vesti, Novi, Luksuzni, Polovni automobili...\nSportski model Alfa Romeo 6C uskoro startuje sa proizvodnjom\nItalijanski Alfa Romeo nedavno je potvrdio da je zeleno svetlo za proizvodnju dato potpuno novom sportskom modelu nazvanom 6C...\nTjuning kompanija Pogea Racing, koja poseduje decenije iskustva na radu sa Alfa automoblima, tvrdi da je iz proverenih izvora dobila vesti o tome kako je novi sportski autombil italijanskog brenda spreman za proizvodnu traku. Veruje se da će novi model stići na tržište 2020. godine, a prvi put će biti predstavljen ove ili sledeće godine.\nPogea je u nastavku izveštaja naznačila da je izvor veoma dubok i predstavlja deo menadžmenta kompanije Alfa Romeo. Zatražili smo zvaničnu potvrdu proizvođača, a iz vrhovnog štaba rečeno nam je da će sve informacije biti iznete kada za to dođe vreme.\nU ovoj fazi, detalji vezani za 6C automobil veoma su ograničeni, međutim, veoma lako možemo pretpostaviti da će biti daleko veći od 4C varijante, a potencijalno može posedovati identičnu platformu kao i model Giulia. Deluje veoma moguće da vozilo bude slično Jaguar F-Type i da će 6C Quadrifoglio biti poslednja Alfa Romeo verzija sa twin-turbo V6 motorom zapremine 2,9 litara, koji isporučuje oko 500 ks.\nOvo zapravo, nije prvi put da su se vesti o potencijalnom novom Alfa Romeo 6C automobilu pojavile u vestima, a prvi put smo o tome izveštavali pre četiri godine, kada je u avgustu mesecu najavljen direktni rival F-Type serije. U to vreme, sugerisano je da će model debitovati tokom 2017. godine, ali se to ipak nije dogodilo.


Preporuke za smanjivanje birokratije\nBeta\t 29. januara 2016. 16:45\nUkidanje parafiskalnih nameta i formiranje registra taksi i naknada, kao i dalje uvodjenje elektronskih dozvola i smanjivanje poreza i doprinosa na najniže zarade, glavne su preporuke privrede za smanjivanje birokratije u 2016, koje su navedene u Sivoj knjizi Nacionalna alijansa za lokalni ekonomski razvoj (NALED).\nNa predstavljanju te publikacije koja ima 100 predloga za stvaranje boljih uslova za život i rad u Srbiji kroz eliminisanje suvišne administracije i unapredjenje zakonskih okvira, rečeno je da su ključne preporuke privrede Vladi Srbije i dalji razvoj e-uprave i pojednostavljivanje procedure za porodiljsku naknadu.\nPotpresednica Upravnog odbora NALED-a Ana Brnabić kazala je da je kroz Sivu knjigu, od prvog izdanja do danas unapredjeno 76 administrativnih procedura, odnosno u proseku desetak godišnje.\nOna je dodala da se u osmom izdanju NALED-ove publikacije najviše preporuka odnosi na ministarstva finasija i zdravlja i da će oni najviše morati da rade jer imaju najveći broj nerešenih preporuka.\nPrema njenim rečima, reforme sprovedene u 2015. su obezbedili najbolji plasman Srbije na Duing biznis listi svetske banke u poslednjih deset godina.\nMinistarka gradjevinarstva, saobraćaja i infrastrukture Zorana Mihajlović kazala je da je u prošloj godini Vlada Srbije uradila dosta u cilju stvaranja povoljnog ambijenta za investiranje, ali da treba uraditi još toga.\nPrema njenim ocenama, Srbija može biti i medju prvih 30 zemalja na Duing biznis listi o uslovima poslovanja, jer kako je dodala Srbija ima i političku stabilnost bez koje nema ni razvoja.\nMinistarka državne uprave i lokalne samouprave Kori Udovički kazala je da je zahvaljujući primeni Zakona o inspekcijsko nadzoru broj onih koji su pokrenuli legalan posao u poslednjih četiri meseca prošle godine za 22 odsto bio veći nego u istom periodu 2014.\nOna je najavila usvajanje novih propisa koji će smanjiti broj dokumenata koje zahtevaju državne institucije, odnosno da će u mnogim slučajevima biti dovoljna samo lična karta.\nMinistar privrede Željko Sertić ponovio je da do kraja maja 2016. nijedno preduzeće u Srbiji, a kojih je sada 10, neće biti pod zaštitom države.\nOn je podsetio da do pre samo godinu dana takvih preduzeća bilo više od 500 i da su pravila više milionske gubitke i čekali da to reši država.\nSertić je kazao i da je Vlada Srbije proglasila 2016. za godinu preduzetništva u Srbiji i dodao da će u naredne tri nedelje biti predstavljeni podsticaji za razvoj preduzetništva.


Kremlj: Pozdravljamo volju Vašingtona da se produži START 3, ali... - Sputnjik Srbija\n19:56 17 Jun 2021\n10:57 22.01.2021 (osveženo 11:05 22.01.2021) Preuzmite kraći link\nPodsetimo, portparolka Bele kuće Džen Psaki rekla je juče da se američke vlasti zalažu za produžetak ovog sporazuma na pet godina.\n„Rusija se nesumnjivo zalaže za očuvanje sporazuma START 3 i njegovo produženje kako bi se dobilo na vremenu za odgovarajuće pregovore i kontakte. Možemo samo da pozdravimo postojanje političke volje za produženje sporazuma, ali sve zavisi od detalja predloga“, rekao je portparol ruskog predsednika Dmitrij Peskov.\nOn je novinarima rekao i da ne zna da li je Vašington preko ruske ambasade u Americi predao svoje predloge za produženje sporazuma.\nKako je istakao, prilikom razmatranja pitanja sporazuma START 3 dve strane, Rusija i Amerika, treba da uzmu u obzir ono što brine i jedne i druge.\nKako je naveo, čitav niz uslova koje je Vašington ranije izneo Moskvi ne odgovaraju.\n„Do sada su iznošeni određeni uslovi za produženje sporazuma, a čitav niz tih uslova nama nije odgovarao, tako da se prvo treba upoznati sa tim šta predlažu Ameerikanci a potom komentarisati“, rekao je Peskov.\nproduženje, START 3, Kremlj


Igrač kola: Nemanja Nikolić najbolji akter u pobedi ''golubova'' u Novom Sadu\n28. avgust, 2017.\nNajbolji igrač 7.kola Super lige Srbije u sezoni 2017/18 prema izboru naše redakcije je Nemanja Nikolić, asistent i dvostruki strelac za subotički Spartak Ždrepčeva krv u pobedi nad ekipom Vojvodine u Novom Sadu.\nTokom vikenda je odigrano i 7.kolo Super lige Srbije, a ove sezone već postaje tradicija da gostujuće ekipe rezultatski sjajno prolaze. Domaćini su ostvarili samo dve pobede, a jedan od timova koji je odneo sva tri boda sa teškog gostovanja jeste i subotički Spartak Ždrepčeva krv koji je u Novom Sadu slavio više nego ubedljivu pobedu rezultatom 0:5(0:1). Razigrani ’’golubovi’’ su u potpunosti nadigrali ekipu Vojvodine koja je u ovom susretu bila neprepoznatljiva, naročito u drugom delu igre, a najzaslužniji za to bio je Nemanja Nikolić koji je postigao dva pogotka i zabeležio jednu asistenciju. Mladi napadač je bio nezaustavljiv za odbranu domaćina, vršio stalan pritisak prilikom iznošenja lopte, a zahvaljujući odličnom kretanju i postavljanju veoma često je ulazio u izgledne prilike. U užoj konkurenciji za igrača kola bio je i napadač Mladosti, iskusni Miloš Trifunović, koji je pružio sjajnu partiju u duelu sa Čačanima, ali su kvalitet protivnika i ubedljiva pobeda na teškom gostovanju prevagnuli na stranu napadača subotičkog superligaša. Treba reći da je isti igrač bio naš izbor i nakon 2.kola, kada je sa dva postignuta pogotka i dve asistencije blistao u pobedi nad čačanskim Borcem (0:4).\nMeč u Novom Sadu započeo je otvorenom i ravnopravnom igrom, videli smo nekoliko izglednih prilika na obe strane, a dalji tok utakmice čini se da je u velikoj meri odredila velika greška Renana Alvesa u 33.minutu. On je bio u duelu sa napadačem ’’golubova’’ Nemanjom Nikolićem, pokušao da lopu glavom prosledi ka golmanu Emilu Rockovu, a lošu procenu iskoristio je brzonogi Đorđe Ivanović koji je ukrao loptu i smestio je u mrežu protivnika. Drugo poluvreme donelo je mnogo više uzbuđenja, a u 53.minutu dosuđen je penal za gostujući tim zbog prekršaja nad Emilom Abazom u šesnaestercu domaćina. Siguran egzekutor najstrože kazne bio je Nemanja Nikolić. Treći pogodak viđen je u 69.minutu, lepu akciju je pokrenuo Nemanja Glavčić, a završili su je Nemanja Nikolić kao asistent i Đorđe Ivanović kao strelac. U 81.minutu susreta Nemanja Nikolić je postigao još jedan pogodak, likavo iskoristivši neopreznost Ivana Lakićevića koji je poput svog kolege Renana Alvesa pokušao da vrati loptu golmanu. Napadač subotičkog tima je brzo reagovao, presekao dodavanje, zaobišao golmana Emila Rockova i poslao loptu u nebranjenu mrežu. Konačan rezultat postavio je rezervista Bojan Čečarić u 88.minutu susreta sjajnim udarcem sa preko dvadeset metara.\nNemanja Nikolić (24) je rođen u Kraljevu, igra na poziciji centralnog napadača, a u Suboticu je stigao u januaru ove godine iz kazahstanske ekipe Aktobe. Tokom karijere je nastupao i za crnogorski Grbalj, u kome je ponikao, kao i drugi tim ruskog Rostova. Zabeležio je tokom prethodne sezone samo sedam nastupa za ekipu Spartaka, bez postignutog pogotka, dok je ove bio starter na svih sedam mečeva i postigao čak šest pogodaka. Trenutno sa Bojanom Matićem iz šabačke Mačve deli prvo mesto na listi strelaca.


Tunis, LETO 2021, First Minute Putovanja Tunis 2021\nPrvi u istoriji zabeleženi stanovnici ovog regiona bila su berberska plemena. Obale su još u X veku pre Hrista naselili Feničani i već u IX veku osnovali jedan od najjačih i najmoćnijih gradova na Sredozemnom moru – čuvenu Kartaginu koja se razvila u dominantnu silu Mediterana i izvršila veliku invaziju na rimsko carstvo. Kartaginu je Rim pokorio u II veku stare ere, tako da je ovaj deo afričkog kontinenta bio pod jakim uticajem evropske kulture, latinizacije i kasnije hristijanizacije. Kratko vreme bio je pod vlašću Vandala a zatim pod Vizantijom do osvajanja arapskih muslimana krajem VII veka. Islamski period traje do kraja XIX veka kad Tunis postaje francuski protektorat i ponovo se razvija pod jakim evropskim uticajima sve do proglašenja nezavisnosti 1956. godine...


SDA: KOŠTUNICA JE ČUVAO KARADŽIĆA, DODIK ČUVA KOLJAČE IZ SREBRENICE\nObjavljeno: 23. Jul 2008. 08:07:23\nIznimno brzom ponudom da porodici bivšeg lidera bosanskih Srba i optuženog za ratne zločine Radovana Karadžića pruži finansijsku i svaku drugu pomoć, premijer Republike Srpske (RS) Milorad Dodik napokon je domaćoj i međunarodnoj javnosti pokazao svoje pravo lice, saopćila je Stranka demokratske akcije (SDA).\nOva stranka podsjeća da je Dodik nosilac odlikovanja Karadžića iz vremena kada je naređivao i dirigirao etničko čišćenje i masovne zločine nad nesrpskim stanovništvom na teritoriji BiH koju je držao pod kontrolom.\n- Umjesto da porodicama žrtava genocida u Srebrenici i preživjelim Srebreničanima omogući povratak u njihove porušene i popaljene domove i da im isplaćuje ratne štete, Dodik novcima poreskih obveznika finansira Karadžića. Njegova drskost ide dotle da od visokog predstavnika traži rehabilitaciju porodice Karadžić, iako je (Karadžićeva kćerka) Sonja Karadžić vlasnica i glavna urednica ratne i poratne Radio stanice 'Sveti Jovan' otvoreno podsticala etničko čišćenje, međuetničku i međuvjersku netoleranciju, genocid i masovne ratne zločine koje su vojska i policija RS (po)činile po direktnim nadzorom i po nalogu njenoga oca, navodi se u saopćenju.\nSDA upozorava da se, dok majke i porodice žrtava genocida u Srebrenici, Zvorniku, Prijedoru, Kozarcu, Sanskom Mostu, Ključu, Bratuncu, Vlasenici, Višegradu, Foči, Rogatici, Bijeljini, Derventi, Modriči, Bosanskom Brodu, Bosanskoj Gradiški, Nevesinju i drugim bh. gradovima još mole da im vlasti RS daju informacije o sudbini njihove djece i najbližih i lokacijama masovnih grobnica, koje kriju tijela oko 15.000 Bošnjaka, Dodik pobrinuo da finansijski i na svaki drugi način osigura porodicu Karadžića.\n- Kao što je Karadžić svoju tvorevinu RS stvarao na genocidu, zločinu, etničkom čišćenju, tako je danas Dodik čuva ignoriranjem genocida i zločina, zaštitom zločinaca i onemogućavanjem porodicama žrtava da obilježe mjesta stradanja svojih najbližih, kaže se u saopćenju.\nIz SDA su istaknuli da su najrelevantne instance u Srbiji i međunarodnoj zajednici potvrdile da je bivši premijer Srbije Vojislav Koštunica čuvao i prikrivao Karadžića, bivšeg komandanta vojske bosanskih Srba i također optuženog za ratne zločine, generala Ratka Mladića i ostale haške bjegunce.\n- Dodik, kome je ovo već treći premijerski mandat, isto tako čuva brojne druge zločince koji su počinili genocid u Srebrenici i više puta izmještali masovne grobnice, smatraju u SDA.\nIz ove stranke naglašavaju da je krajnje vrijeme da visoki predstavnik spozna pravo lice Dodika i prestane tolerirati njegovo ponašanje, kojim "svakodnevno na najbeskrupulozniji način vrijeđa porodice i žrtava genocida i cijeli demokratski svijet".


EU uputila dva zahteva Prištini\nIzvor: Vesti-online.com, 17.Dec.2018, 22:39\nEU je danas ponovo insistirala na ukidanju jednostranih tarifa uvedenih na robu iz Srbije i BiH i pozvala prištinske vlasti da nastave primenu Sporazuma o stabilizaciji i pridruživanju , ali i da formiraju Zajednicu srpskih opština.\nPovodom trećeg sastanka Saveta za satabilizaciju i pridruživanje između EU i Kosova u Evropskom savetu napominju da je S SP u osnovi odnosa EU i Kosova i da Prištini >> Pročitaj celu vest na sajtu Vesti-online.com << nudi "mogućnost održivog napretka i približavanja Uniji u skladu sa evropskom perspektivom regiona i stvara mogućnost za trgovinu i investicije".\n"EU naglašava važnost nastavka i efikasne primene ŠP, kao i drugih ugovornih obaveza uključujući oblasti trgovine i carina. EU duboko žali zbog jednostrane odluke vlasti da poveća tarife na uvoz iz Srbije i BiH kao i na uspostavljanju necarinskih barijera i insistira na njihovom hitnom ukidanju", kaže se u saopštenju Saveta EU.\nU Savetu EU naglašavaju da uvođenje tarifa šteti ekonomskim interesima Kosova i njegovih garđana kao i da smanjuje protok trgovine i privlačnosti Kosova kao mesta za poslovanje i investicije.\n- Sve prepreke u oblasti trgovine moraju biti rešavane u okvirima odgovarajućih foruma i mehanizama, uz konstruktivno učešeće svih zainteresovanih strana i u duhu regionalne saradnje i dobrosusedskih odnosa - navode u Savetu.\nEU u svom saopštenju nakom trećeg Saveta za primenu Sporazuma o stablizaciji i pridruživanju sa Kosovom održanog u Briselu podvlači važnost kontinuiranog zalaganja Kosova u okviru dijaloga Beograda i Prištine i ubrzanja i intenzviranja rada na pravno obavezujućem sporazumu u cilju sveobuhvatne normalizacije između Srbije i Kosova.\n"Sve dogovori iz dijaloga moraju u potpunosti biti primenjeni bez daljih odlaganja, pogotovo sporazum iz 2015. godije o formiranju Zajednice srpskih opština", stoji u saopštenju Saveta.\nU Savetu EU navode da se tokom sastanka sa prištinskim zvaničnicima razgovaralo i o reformskim prioritetima u oblasti vladavine prava, poštovanja osnovnih prava, reforme javne adminsitracije,ekonmskom razvoju kao i o obrazovanju i zaopšljavanju.\nNa sastanku je prepoznat napredak u primeni evropske reformske agende, a Priština pozvana na brzu primenu vanrednih mera.\nKada je vizna liberalizacija u pitanju, navodi se da je na Savetu EU i Evropskom parlamentu da razmotre izveštaj Evropske komisije o ispunjenosti preostalih uslova za to.\nPtethodno je otkazan zajednička konferencija za medija visoke predsdstavnice EU Federike Mogerini i kosovoskog premijera Ramuša Haradinaja, iako je bila predviđena, a iz EU su naveli da će izdati saopštenje o sastanku.


Milorad Dodik: Oni mogu da formiraju svoju republiku BiH na nekom od svojih kantona koje imaju u FBiH - Cenzura.ba\nMilorad Dodik: Oni mogu da formiraju svoju republiku BiH na nekom od svojih kantona koje imaju u FBiH\nČlan Predsjedništva BiH Milorad Dodik ocijenio je da je Programska deklaracija SDA koja predviđa “Republiku BiH rezolucija muslimanskog naroda u BiH” i da “poziva na sukobe”.\n“Ono što oni čine je antidejtonski, antiustavno i naravno politika koja ugrožava stabilnost i mir u BiH”, rekao je Dodik u telefonskom razgovoru za RTRS.\nIstakao je da RS treba da jasno iščita poruku koje je dobila od Sarajeva i da da jasan odgovor.\n“Odbijamo bilo kakvu mogućnost da se urušava Dejton i da se uruši snaga, organizacija i politički oblik RS-a i da u tom pogledu odbijemo bilo kakvu mogućnost da se o tome razgovara“, istakao je Dodik.\nNaveo je da će predložiti i Narodnoj skupštini RS-a da se o tome izjasni, ali prije svega je potrebno izraditi koncenzus oko toga.\n“Mi to čitamo kao jasnu poruku kontinuiteta u izgradnji BiH na bazi Islamske deklaracije Alije Izetbegovića koja bi trebala kroz, navodno, priču o građanskom uređenju da prevari Srbe i Hrvate i da na taj način se stvori jedna zemlja koja bi mogla, po onome što je rekao davno Alija Izetbegović, da se stvori zemlja muslimana, a onda da se uvede šerijat“, naveo je on.\nNaglasio je da je potrebno da se vodi računa o Republici Srpskoj, o njenim građanima i dodao da je krajnje vrijeme da se u RS-uj mobilišu sve političke snage sa jasnim odbijanjem da se radi ili sarađuje sa političkim snagama koje ignorišu postojanje drugih subjektiviteta na prostoru BiH.\n“Јasno je da mi ne možemo ni u čemu da se složimo, ni u prošlosti, ni u sadašnjosti, pa ni u budućnosti” i dodao da će biti interesantno kako će stranci ono gledati na sve ovo.\nPoručio je da je “naš interes RS” i da je njen “boravak” u BiH “bio nepotreban”.\n“Kao i da boravak u nekoj njihovoj republici BiH nikako nije moguć za nas. Oni mogu da formiraju svoju republiku BiH na nekom od svojih kantona koji imaju u FBiH“, rekao je Dodik.\nPoručio je da ne mogu da računaju ni na pedalj RS-a, prenosi Oslobođenje.\n“Mi ćemo odbiti svaku mogućnost razgovora i bilo kakvog pokreta te vrste“, zaključio je Dodik.\n19. listopada 2017. Inzko: Republika Srpska nije ovlaštena da donosi odluke o pridruživanju NATO-u\n12. listopada 2017. Evropska unija poslala još jedno upozorenje Republici Srpskoj\n17. ožujka 2018. Policija u RS-u će na konje potrošiti pola miliona KM


Crna Gora se uskladila sa stavom EU o bjeloruskom prizemljenju aviona | Gradski portal\nCrna Gora se uskladila sa stavom EU o bjeloruskom prizemljenju aviona\nAutor Gradski portal 11/06/2021 20:51 Nema komentara\nCrna Gora je podržala Deklaraciju Evropske unije (EU) o prinudnom preusmjeravanju Rajanerovog (Ryanair) aviona u Minsk, objavljeno je na sajtu Evropskog savjeta.\nTa deklaracija je usvojena 24. maja, kada su bjeloruske vlasti prizemljile Rajanerov avion u Minsk, pod izgovorom da postoji bomba, i uhapsile novinara Romana Protaseviča, prenosi Radio slobodna Evropa.\nU Deklaraciji EU se navodi da je ovaj akt još jedan očigledan pokušaj bjeloruskih vlasti da utišaju sve glasove opozicije i poziva na hitno oslobađanje Protaševiča i međunarodnu istragu tog incidenta.\nDeklaraciji su se sem Crne Gore, kako stoji na sajtu Evropskog savjeta, pridružile i druge države Zapadnog Balkana – Srbija, Sjeverna Makedonija i Albanija.\nŠef crnogorske diplomatije Đorđe Radulović rekao je krajem prošlog mjeseca za Radio Slobodna Evropa da će Crna Gora slijediti spoljnu politiku Evropske unije i kada su u pitanju nove sankcije prema Bjelorusiji, zbog hapšenja novinara i aktiviste Ramana Protaseviča.\n“Situacija u Bjelorusiji nije nešto što brine samo Evropsku uniju već i OEBS i mnoge naše partnere. Mi ćemo kao i do sada slijediti politiku sankcija EU iako su neke dosadašnje odluke za nas bile teške , prije svega za našu ekonomiju. Ali kada stigne poziv da se Crna Gora priključi restriktivnim mjerama mi ćemo se priključiti”, saopštio je tada Radulović.\nTakođe, Crna Gora se, kao i još šest zemalja koje nisu članice Evropske unije, pridružila prošlog oktobra sankcijama koje je 27 članica ovog bloka uvelo Bjelorusiji kao odgovor na obračun sa prodemokratskim protestima izazvanih spornim predsjedničkim izborima u avgustu.\nKONATAR: URA će podržati tužilačke zakone i zakon o budžetu\nAutor Gradski portal 10/05/2021 16:54\nAutor Gradski portal 27/05/2021 07:26\nDPS: Pozdravljamo negativno mišljenje Venecijanske komisije\nAutor Gradski portal 10/05/2021 18:01


Sezona krivolova prepelica najstrašnija do sada\nDruštvo za zaštitu i proučavanje ptica Srbije 10.08.2017.\nSezona lova na prepelice počela je 1. avgusta, ali kao i decenijama unazad krivolov na ovu malu pticu selicu ne jenjava. Već od kraja jula krivolovci su širom Srbije postavili desetine zakonom zabranjenih elektronskih vabilica uz pomoć kojih dozivaju ptice u smrtonosne zamke. Za prvih deset dana ovogodišnje lovne sezone otkriveno je čak 17 slučajeva krivolova na prepelice!\nNajnoviji incident zabeležen je prošle noći kada su aktivisti Društva za zaštitu i proučavanje ptica Srbije, u saradnji sa policijom, treću godinu zaredom sprečili nezakonit lov i masovan pomor prepelica u opštini Temerin. U noći između 9. i 10. avgusta elektronske vabilice otkrivene su u ataru Bačkog Jarka. Dve vabilice postavljene radi primame prepelica i njihovog masovnog izlova bile su skrivene na parceli požnjevene pšenice oko 2 km istočno od naselja. Policijska patrola je na poziv aktivista Društva blagovremeno reagovala i zaplenila nedozvoljenu opremu, a za izvršiocima ovog krivičnog dela se traga.\n„Naš Tim za borbu protiv krivolova već četvrtu sezonu neumorno pronalazi i prijavljuje sve slučajeve krivolova prepelica i drugih ptica“, kaže Draženko Rajković iz Društva za zaštitu i proučavanje ptica Srbije i nastavlja: „Međutim, i pored velikog pritiska domaće i međunarodne javnosti, uspešnih akcija inspekcije i policije i kažnjavanja obim krivolova na prepelice ne opada, već raste!“.\nU Srbiji se godišnje krivolovi između 125.000 i 175.000 divljih ptica, od čega gotovo polovinu čine prepelice i grlice koje se nelegalno izvoze u Italiju za potrebe crnog tržišta mesa za ekskluzivne restorane.\nDruštvo je uputilo apel svima koji se kreću kroz prirodu da prijave sve slučajeve ugrožavanja i stradanja divljih ptica i tako pomognu napore za njihovo očuvanje.\nTerenski rad na otkrivanju i praćenju slučajeva krivolova ptica Društva za zaštitu i proučavanje ptica Srbije podržava Švedska u okviru programa Beogradske otvorene škole „Civilno društvo za unapređenje pristupanja Srbije Evropskoj uniji“.\nZOOMIRAMO POZICIJU MLADIH -diskusija-\nDruga radionica/diskusija mladih - Na koji način se trenutno u Srbiji prava deteta ostvaruju i koji je položaj dece i mladih u procesu pridruživanja Srbije EU?\nZAŠTO SU ALTERNATIVNE SANKCIJE I MERE DOBRE\nPredlog za Usvajanje pravilnika o participaciji i informisanju učenika u obrazovno-vaspitnom sistemu


Saigrači sigurni, Sančez odlazi?! - Sportske.net\nSaigrači sigurni, Sančez odlazi?!\nEngleski mediji tvrde da je Čileancu svega dosta, da je izgubio poverenje u tim, odnosno klub i da će učiniti sve da ode iz Arsenala.\nŽiru jeste junak, ali je zbog ovoga iznervirao navijače ArsenalaItalijani najavljuju - Velika trampa Arsenala i Juventusa!Prošao je medicinske preglede, iz sedme lige stiže u ArsenalVenger objasnio zašto je rano izveo KošćelnogFantastični Žiru pokrenuo Arsenal, neverovatan obrt protiv Bornmauta!\nScene nakon remija u Burnmautu, pokazuju nezadovoljstvo Čileanca činjenicom da Arsenal nikako da se uključi u borbu za titulu, a priča se da su nastavljene u svlačionici.\nOn navodno nije mogao da shvati zbog čega je većina saigrača radosna nakon remija protiv "Trešnjica". Istina, Arsenal je bio na pragu poraza, no Čileanac smatra da je i remi, iako se tim vratio iz tri gola minusa poput poraza, rivali odmiču.\nPregovori oko ugovora su stopirani, on i dalje insistira na 250 000 funti nedeljno, klub to neće platiti jer bi to narušilo strukturu plata u Arsenalu, a sa druge strane, 180 000 koliko nude Sančez odbija. On tu sumu može da dobije bilo gde, čak i u Italiji, gde bi se najradije vratio.\n"Čudesni dečak" je, tvrde neimenovani izvori iz svlačionice Arsenala potpuno izgubio poverenje u klub i Vengera, smatra da nema šanse da se "Guneri" bore za trofeje, niti da dovedu pojačanja po meri.\nIma 28 godina, ugovor do 2018. i svakako da će Arsenal biti prinuđen da ga proda, ako ne potpiše novu obavezu. Teško je verovati da će rizikovati da ode za 18 meseci kao slobodan igrač.\nAktuelizovane su priče o povratku u Seriju A, Juventus ili Inter, pojavila se priča o trampi za Pjanića, ali to ipak spada u domen spekulacija.\nVenger ne želi da izgubi Čileanca koji svojim voljnim momentom i spremnošću da se bori ipak ima veću glad za trofejima nego većina saigrača, ali kako danas tvrde engleski mediji, drugi fudbaleri veruju da je Sančez već prelomio i da želi da ode iz kluba.\nOstaje da vidimo kako će se razvijati situacija do leta, tek u ovom trenutku teško je zaista verovati da sa ovakvim oscilacijama Arsenal može da bude ozbiljan kandidat za prvo mesto.


Treća Srbija: Sprečen fizički napad na Parovića | TV KANAL 9 NOVI SAD\nNaslovna GRAD Treća Srbija: Sprečen fizički napad na Parovića\nTreća Srbija: Sprečen fizički napad na Parovića\nTreća Srbija je saopštila noćas da je neposredno pre noćašnjeg uključenja uživo u Vesti B92, izvršen pokušaj napada na predsednika stranke Miroslava Parovića.\nU saopštenju za javnost Treća Srbija navodi da su, u trenutku kada se na ulici u centru Novog Sada Parović spremao za uključenje u TV duel sa Srđom Popovićem, osnivačem Centra za nenasilne društvene promene “CANVAS”, dve nepoznate osobe muškog pola prišle Paroviću, prvo ga verbalno napale, a zatim pokušale da isprovociraju fizički sukob.\nDogađaju su prisustvovali novinari i kamere televizije, tako da u stranci pretpostavljaju da postoje i snimci ovog napada. U Trećoj Srbiji napominju da je javnost u utorak upozorena od strane Parovića i Treće Srbije da se u Srbiji sprema scenario koji bi trebao da napravi ozbiljnu bezbednosnu destabilizaciju zemlje, a kao glavni čovek u ovom scenariju navodi se Popović, “poznat po učešću u rušenju država širom sveta, pa i u Srbiji 5.oktobra”.\nU stranci kažu da se incident završio bez većih posledica, a da je Parović još jednom nedvosmisleno potvrdio i izneo činjenice o “planu za državni udar i nemire koji bi trebalo da krenu iz Novog Sada i ispred zgrade Naftne industrije Srbije”.\nPrethodni tekstKonkursi za sufinansiranje projekata\nSledeći tekstPijačni barometar 12.12.2014.


Održana projekcija dokumentarnog filma „Sami“ | 058.ba\nANDRIĆGRAD – U bioskopu „Doli Bel“ u Andrićgradu, održana je projekcija dokumentarnog filma „Sami“ autora i reditelja sveštenika Željka Gardovića, u organizaciji Srpske pravoslavne crkvene opštine Višegrad.\nAutor filma Željko Gardović rekao je da je ovaj film nastao kao rezultat potrebe da se ljudima približi kako je roditeljima koji imaju djecu sa autizmom i sa kojima se sve problemima susreću.\n„Imao sam prilike da se upoznam sa autizmom i ovo je samo jedan početak govora o tome. U mom komšiluku ima osoba koja ima autizam i vidio sam kako se ljudi negativno ophode prema toj osobi“, dodao je Gardović.\nGardović je napomenuo da iz pravoslavne perspektive sagledava probleme sa kojima se susreću osobe sa autizmom i prezentuje način prevazilaženja ovog problema.\nOn je istakao da u filmu učestvuju episkop austrijsko – švajcarski Andrj, dr Nenad Glumbić, mr Ljiljana Ćirović, psiholog Irena Vanić i Tatjana Nikolajević i roditelji djece sa autizmom.\nJerej Savo Trivković rekao je da je film posvećen savremenoj tematici, problemu djece sa autizmom.\n„Jedan od načina ponašanja te djece je preslikano stanje našeg društva, klasično nazvano milenijumska ili konekt generacija, jer konektiranjem se udavaljamo sami od sebe ili jedni od drugih i ulazimo sami u sebe“, dodao je Trivković.\nOn ističe da se stanje autistične djece ne bi moglo nazvati bolest, već stanje u kojem se oni povlače sami u sebe.\n„Crkva i ovog puta želi da pokaže da ta djeca nisu sama i da je jako zastupljena u problematiku svih naših naroda i cijelog našeg društva“, rekao je Trivković.


Pravila o zaštiti privatnosti – Ai Leoni, zvanični veb sajt | Pansioni u Veroni\nOva Izjava o zaštiti privatnosti se odnosi na veb sajt www.bbaileoni.com koji je u vlasništvu i kojim upravlja objekat Ai Leoni. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.bbaileoni.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na aileoni@libero.it .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na aileoni@libero.it . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na aileoni@libero.it . Takođe, svoja pitanja i nedoumice možete da uputite lokalnim organima za zaštitu podataka.


UEFA upozorila: Đenova se ne sme ponoviti\nDivljanje srpskih huligana na tribinama stadiona u Đenovi, oktobar 2010\nSlika srpskih huligana koji lome tribine stadiona „Luiđi Feraris“ u Đenovi, prošlog oktobra obišla je svet, koji je ostao zapanjen onim što je video.\nDok njihov vođa Ivan Bogdanov, upamćen kao krupni, istetovirani momak, maskiran fantomkom, u zatvoru u Italiji čeka 8. mart kada bi trebalo da mu počne suđenje, Beograd je posetio predsednik UEFA Mišel Platini.\nPoruka koju je doneo je jasna, slike poput one viđene 12. oktobra, ne smeju se ponoviti. U suprotnom, fudbalski klubovi iz Srbije, više neće moći da igraju na evropskim takmičenjima.\nPredsednik Srbije Boris Tadić, kome je ta poruka direktno upućena, odmah je reagovao rekavši da je država spremna da se i definitivno obračuna sa\n"Nasilje u sportu i nasilje oko sporta je samo jedan segment nasilja u društvu”, poručio je ministar policije.\nOglasio se i ministar policije, Ivica Dačić, koji kaže da će oni nastaviti da rade svoj deo posla, ali da je huliganstvo problem celog društva i svih državnih struktura.\n“Ovde je samo pitanje da li naša država, da li sve strukture države, žele da se na najozbiljniji način bore protiv nasilja. Nasilje u sportu i nasilje oko sporta je samo jedan segment nasilja u društvu”, poručio je ministar policije.\nOktobar 2010. su, osim nereda na utakmici Srbija – Italija, obeležilo je i nasilje na beogradskim ulicama i divljanje huligana koji su pokušavali da spreče održavanje “Parade Ponosa”.\nVVIDEO: Sukob policije i protivnika Parade ponosa\nNakon ta dva događaja, ekspresno je izmenjen Zakonik o krivičnom postupku, čime su pooštrene kazne za takvo ponašanje, a pred Ustavni sud je stigla inicijativa o zabrani pojedinih navijačkih grupa.\nMinistarka omladine i sporta Snežana Samardžić-Marković, za naš program je rekla da je takvim merama nasilje smanjeno za 16 procenta, ali da Platinijeve zamerke i dalje stoje.\n“Ono u čemu gospodin Platini ima pravo je da politička volja mora da se fokusira na to. Ovo društvo ima dosta problema i onda zahteva političku energiju na raznim mestima, ali, u interesu je sporta da se politička energija fokusira na to, da se huligani iz sporta sklone zato što oni nemaju veze sa sportom, već sa kriminalom”, kaže Snežana Samardžić – Marković.\nMogućnost isključenja sa evropskih takmičenja, najviše brine same fubalske klubove. Osim da su zabrinuti, u Partizanu za sada nisu želeli da daju drugi komentar.\nOzbiljan problem u regionu\nPortparol FK Crvena Zvezda, Marko Nikolovski, za naš program je rekao da je njihov stav da na tribinama ima mesta samo za navijače, a da huliganima treba da se pozabave nadležni, u čemu su voljni da pomognu.\n„Na žalost, ne možemo mi da vučemo neke procesne i sudske poteze, jer, prosto, nemamo tu vlast... zna se ko treba to da uradi i Crvena Zvezda to potpuno podržava“, kaže Nikolovski.\nHuligane u Srbiji očekuju oštrije kazne\nRSE: Šta vi konkretno možete da uradite?\nNikolovski: Crvena Zvezda dugo, već skoro dve godine, pred svaku utakmicu šalje molbu svima koji dolaze na stadion da se ponašaju fer i korektno, da navijaju za svoj klub, da ne vrše nasilje... to su neki realni segmenti našeg delovanja. Sve ostalo, konkretan potez je na nekom drugom. Kada neko napravi nasilje, zna se ko ga procesuira, ne Crvena Zvezda.\nSociolog sporta Dragan Koković, inače autor knjige „Društvo, nasilje i sport“, ocenjuje da to što je Platini razgovarao sa predsednicima Srbije i Hrvatske, pokazuje koliko je huliganstvo prepoznato kao ozbiljan problem u regionu.\nSrpski navijači na tribinama u Đenovi\n„Pre svega mislim da je UEFA shvatila, a i mi treba da shvatimo, da to više nije mikro problem jedne sredine, zemlje ili regiona, nego su oni to shvatili kao rešavanje jednog celovitog problema – ili da se uključimo u pravila igre gde red treba poštovati, a nerede eliminisati, ili će zaista biti sankcija. Lično mislim da mi pripadamo takvom mentalnom sklopu, da nam je uvek potreban neki vrhovni silnik koji će nam nešto reći, pa da onda tek shvatimo gde se nalazimo, umesto to da rešavamo na način koji bi bio primeran situaciji, primeran događaju. Mislim da je Platinijev prijem od strane Tadića i Josipovića, najbolji dokaz koliko je to ozbiljna situacija i koliko je to dignuto na jedan državni nivo“, ocenio je Koković.\nNekoliko dana uoči dolaska zvaničnika UEFA u Beograd, na zidovima srpske prestonice pojavili su se grafiti, koje su u znak podrške navijačima Partizana, osuđenima na ukupno 240 godina robije zbog ubistva francuskog državljanina Brisa Tatona, ispisali fanovi Crvene Zvezde.\nTo je podstaklo navode o ujedinjenju navijača dva gradska rivala, čiji su derbiji uvek označeni kao događaji visokog rizika. Ministar policije takve navode, barem za sada, ne vidi kao bezbednosnu pretnju.


Časopis Industrija :: Poslovne mogućnosti između Srbije i Bugarske\nViše od pedeset srpskih i bugarskih privrednika iz sektora energetike, turizma, farmacije, logistike, transporta i prehrambene industrije učestvovalo je na virtuelnoj konferenciji „Poslovne mogućnosti između Srbije i Bugarske” koju je organizovala Privredna komora Srbije u saradnji sa Privrednom komorom Bugarske i Ambasadom Republike Srbije u Sofiji, kako bi se kroz bilateralnu saradnju i regionalne inicijative unapredila privredna saradnja, investicione aktivnosti i povećao obim robne razmene dve zemlje.\nMihailo Vesović, direktor Sektora za strateške analize, usluge i internacionalizaciju Privredne komore Srbije (PKS) predstavio je potencijale i sektore privredne saradnje dve zemlje i osvrnuo se i na aktivnosti koje je PKS zajedno sa Vladom Srbije preduzela kao pomoć privredi u prevazilaženju krize izazvane pandemijom.\nPredsednik Privredne komore Bugarske, Cvetan Simeonov istakao je značaj regionalnih inicijativa u koje su uključene Srbija i Bugarska, a koje doprinose razvoju privredne saradnje u regionu, dok su Radko Vlajkov, bugarski ambasador u Srbiji i Željko Jović, ambasador Republike Srbije u Bugarskoj pružili snažnu podršku daljoj ekonomskoj saradnji i privrednicima posebno u otežanim uslovima poslovanja usled pandemije korona virusa.\nPrema dostupnim podacima Republičkog zavoda za statistiku u prvih devet meseci 2020. godine ukupna spoljnotrgovinska razmena u robi sa Bugarskom iznosila je 706,8 miliona evra. Ukupan izvoz u ovom periodu iznosio je 410,7 miliona evra i na listi zemalja u koje Srbija izvozi, Bugarska se nalazi na 11. mestu.\nUkupan uvoz u prvih devet meseci u 2020. godini iznosio je 296,1 miliona evra i Bugarska je na 18. mestu u ukupnom uvozu Srbije. U prvih devet meseci u 2020. godine ostvaren je suficit u spoljnotrgovinskoj razmeni na strani Srbije u iznosu od 114,6 miliona evra, a pokrivenost uvoza izvozom u posmatranom periodu iznosila je 138,7 odsto.


Niška televizija » Pomoć suseda stigla pravovremeno (VIDEO)\nObjavljeno 26.05.2014. 16:57\nOd prvog dana poplavnog talasa u Srbiji, pomoć u ljudstvu, opremi i novcu stiže iz susedne Bugarske. Otvoren je i poseban račun za uplatu humanitarne pomoći, a od danas je i pogranični bugarski grad Ćustendil pokrenuo kampanju za pogođene poplavama.\nČim je Srbiju zapljusnuo poplavni talas, Bugarska je reagovala, kazao je za Nišku televiziju generalni konzul ove susedne države Atanas Krstin. Još prvog dana je u krizna područja stiglo više od 30 adekvatno opremljenih vatrogasca spasilaca.\n- Bili su uključeni u ispumpavanje vode iz raznih ustanova, institucija, dečijih vrtića, ali i iz transformatora kako bi se što pre normalizovalo snabdevanje strujom. Posle nedelju dana su zamenjeni novim timom spasilaca koji je nastavio posao svojih prethodnik - ističe konzul.\nBugarska Vlada je, takođe, na samom početku donirala pomoć u vidu šatora, ćebad i drugih neophodnih stvari za pomoć evakuisanima, ukupne vrednosti oko 70.000 evra. Tu se, međutim, nije stalo, jer su susedi svesni da i kada prođu poplave, ostaje velika šteta čija sanacija mnogo košta.\n- Bugarski Crveni krst je formirao poseban račun za uplatu novčane pomoći na koji su mnogi pojedinci I organizacije već uplatili sredstva. Naročito su pomogle opštine koje već imaju prijateljske i bratske odnose sa gradovima u Srbiji – navodi Krstin.\nJedan od takvih gradova je i pogranični Ćustendil čiji su čelnici pokrenuli kampanju za pomoć pogođenima u poplavama, a ne nedostaju ni dobrovoljci koji bi se uključili u uklanjanje posledica katastrofe.


Globalni lider u pogledu inovacija i dizajna u oblasti mobilnih komunikacija HTC predstavio je danas svoj novi reprezentativni pametni telefon – novi HTC One.\nSa upadljivim telom izrađenim od jednog komada aluminijuma, novi HTC One predstavlja HTC BlinkFeed, HTC Zo i HTC BoomSound koji uspostavlja novi standard za pametne telefone, navodi se u saopštenju kompanije.\nHTC Blink Fee transformiše početnu postavku ekrana u jedinstven lajv strim ličnih relevantnih informacija poput poslednjih novosti sa društvenih mreža, najnovijih vesti iz sveta zabave i životnog stila, vesti i fotografije.\nZahvaljujućo tome više neće biti potrebe da se pokreću zasebne aplikacije.\nHTC BlinkFeed prikuplja najsvežije sadržaje iz najrelevantnijih i najzanimljivijih izvora, i omogućava korisnicima da na jednom mestu bace pogled na njih, a da ne moraju da prelaze iz jedne aplikacije na drugu ili da tragaju po različitim veb sajtovima.\nHTC BoomSounduvodi po prvi put na mobilnom telefonu prednje stereo zvučnike sa zasebnim pojačalom i izuzetnim full HD ekranom koji korisnike uranja u svet muzike, video zapisa, igara i jutjub klipova koje vole.\nHTC je izrađen od jednog elegantnog komada aluminijuma koji udobno "leži"u ruci, a poseduje jedinstvenu antensku tehnologiju koja korisnicima omogućava da postignu kristalno jasan signal.\nEkran je takođe otporan na ogrebotine i smanjuje refleksiju, pri čemu ima rezoluciju od 468 tačaka po inču i bogate, prirodne boje, dodaje se u saopštenju.\nModel Huawei P40 nekako je ostao u senci jačeg P40 Pro, ali potpuno neopravdano. Ovaj telefon ima najbolje od P40 serije, jaku kameru, dobar dizajn i brz procesor. Evo utisaka sa našeg testa.\n“Gugl” lansira dva nova telefone, ne zna se koji je veći\nInternetom već mesecima kruže glasine da će “Gugl” ove godine predstaviti dva nova smartfona sa ekranima od 5,9 inča (15 cm) i 5,2 inča (13 cm).\nInternet: Engleski polako umire, živela "glokalizacija"\nInternet je dete engleskih roditelja, budući da je njegov prvobitni jezik, HTLM, programirao Englez ser Tim Barners-Li, a prvi računari koji su isporučivani širom sveta koristili su latinicu, piše Natali Nahaj za BBC.\nPričajte sa pravim lekarima preko Googlea\nSvi korisnici interneta su makar jednom u pretragu ukucavali simptome bolesti koje osećaju. Čelnici Googlea su svesni toga i ponudili su korisnicima mogućnost da razgovaraju sa pravim lekarima putem video poziva.\nLG Elektroniks i Prada nastavljaju saradnju\nKompanija LG Elektroniks saopštila je danas da je sa modnom kućom Prada obnovila partnerstvo u oblasti proizvodnje luksuznih smart mobilnih telefona.\nSamsungu zabranjena prodaja "galaksija" u EU\nKompanija "Epl" uspela je da izdejstvuje privremenu zabranu prodaje "Samsungovog" tablet računara "galaksi tab" na teritoriji EU, izuzev u Holandiji. "Epl" je ranije tužio "Samsung" zbog navodnog kopiranja njihovog tablet računara ajpeda prilikom dizajniranja "galaksija".\nTelevizija na društvenim mrežama\nFacebook i Twitter promenili su pravila igre. Serije i filmovi veću popularnost imaju na svojim Facebook profilima nego na službenim stranicama. Objave na Twitteru za vreme emitovanja serija koristeći hashtagove povezane s pričom povećavaju rejtinge.\nMozila žrtva hakerskog napada\nKompanija Mozila, tvorac veb navigatora "Fajerfoks", objavila je da su hakeri iskoristili određene podatke da bi napali korisnike "Fajerfoksa".\nPrva TV reklama za novi Ajfon\nNova reklama za Ajfon 4S (iPhone) pojavila se na američkim televizijama i kao što se očekivalo, akcenat je stavljen na "Siri".\nZa svakog inženjera koji ode, gubimo do 100.000 evra godišnje\nSrbija izgubi od 50.000 do 100.000 evra godišnje, po inženjeru koji se odluči da ode u inostranstvo, procene su Microsofta razvojnog centra u Srbiji.


SAVJET MUSLIMANSKOG NARODA\nPODGORICA, 22. jun 2008. (FoNet) - U Podgorici je konstituisan Savet muslimanskog naroda Crne Gore,\na za prvog predsednika izabran je novinar Sabrija Vulić. "Muslimani u Crnoj Gori konačno su, pored Matice muslimanske, dobili još jednu instituciju koja će brinuti o očuvanju njihovog nacionalnog i kulturnog identiteta", rekao je Vulić. On je istakao da će prioritetne aktivnosti Saveta muslimanskog naroda biti vezane za oblasti obrazovanja, kulture, istorije i poboljšanje društveno-političkog statusa Muslimana u Crnoj Gori. Za potpredsednike su izabrani Fahrudin Dervišević iz Plava i Semir Smaković iz Podgorice, dok će funkciju sekretara obavljati Bajram Bikić iz Bijelog Polja, saopšteno je nakon sednice Saveta koji ima 25 članova.\nDinoša pokušava da izbriše Muslimane\nMATICA MUSLIMANSKA OPTUŽILA MINISTRA ZA ZLOUPOTREBU FOTELJE\nPodgorica – Predsjednik i generalni sekretar Matice muslimanske, u skladu sa statutarnim ovlašćenjima, odbacili su stavove ministra za ljudska i manjinska prava Ferhata Dinoše o predstavljanju manjina u parlamentu. Oni očekuju od premijera Mila Đukanovića da ocijeni Dinošinu odgovornost zbog pristrasnosti prema pripadnicima albanskog naroda i diskriminatorskog odnosa prema pripadnicima muslimanskog naroda.\nDinoša je prošle nedjelje u intervjuu "Vijestima" kazao da bi manjine trebalo da dobiju devet mandata koji bi bili u sklopu broja ukupnih mandata. On je naveo da bi Bošnjaci, na primjer, dobili tri mandata, Albanci, zbog svojih specifičnosti i stečenih prava, bili su spremni da ''siđu'' na četiri, Hrvati bi dobili mandat.\n"On nabraja manjinske narode koji bi imali poslanike u Skupštini, ali među njima nema Muslimana. Pitamo se šta je ministar Dinoša uradio sa njima, kako ih je izbrisao iz istorije, zvaničinih statističkih podataka, Ustava i crnogorske stvarnosti", kazao je predsjednik Matice muslimanske Crne Gore Avdul Kurpejović.\n"Prema tom cenzusu, Albanci bi imali, uz spremnost Dinoše odnosno Albanaca da ''siđu'' sa pet na četiri poslanika, sa 30 hiljada pripadnika, dok bi Muslimani sa 25 hiljada pripadnika imali samo jednog poslanika. Zaista principijelan, objektivan i nepristrasan prilaz ovom pitanju ministra Dinoše", kazao je Kurpejović.\nOn ga je kritikovao zbog toga što drugima poručuje da ne diraju u ''stečena'' prava Albanaca, a "sebi daje za pravo da dira u stečena prava Muslimana kao jednog od autohtonih naroda Crne Gore koji traju skoro 600 godina".\nDa se vidjeti, tvrdi predsjednik Matice muslimanske, da ministar Dinoša svoju funkciju poistovjećuje sa funkcijom predstavljanja i zastupanja Albanaca, jer nagovještava razmatranje mogućnosti izlaska iz Vlade, ako se ne prihvate njegovi predlozi o broju poslanika za Albance.\nOn je dodao da svaki vid nejednakosti i neravnopravnosti dovodi do diskriminacije, ignorisanja i marginalizacije pripadnika jednih i privilegovanog statusa i položaja pripadnika drugih manjinskih naroda i manjina.\n"Svako rješenje o predstavljanju i zastupljenosti pripadnika manjinskih naroda moraju obezbjeđivati jednakost i ravnopravnost, a to je da se jedan poslanik bira na jednak broj pripadnika pojedinih manjinskih naroda, bez ma kakvih izuzetaka kojima se daje privilegovan položaj jednima a diskriminatorski drugim pripadnicima", naglasio je predsjednik Matice muslimanske.\n"Matica muslinska je blagovremeno uputila predloge Ministarstvu o izbornom zakonodavstvu za manjine i istovremeno uputila predloge Komisiji Skupštine Crne Gore, u kojima se traži poštovanje ustavnih prava o jednakosti i ravnopravnosti pripadnika svih manjinskih naroda", kazao je Kurpejović.\nPOVODOM RAMAZANSKOG BAJRAMA\nPodgorica, 19. septembra (MINA) - Predsjednik Savjeta Muslimanskog naroda Crne Gore Sabrija Vulić čestitao je danas vjernicima i reisu Rifatu Fejziću predstojeći Ramazanski bajram.\n“Povodom nastupajućeg Ramazanskog bajrama, najvećeg muslimanskog praznika, svim Muslimanima Crne Gore i Vama lično želim da ove mubarek dane provedete u dobrom zdravlju i porodičnoj toplini“, naveo je Vulić u čestitki.\nOn se nada da će nakon posta u mjesecu Ramazana, koji čisti ljudska srca i razvija u ljudima razumijevanje za siromašne, slabe i nemoćne, bolesne i stare, radost Bajrama ući u sve domove i ukrasiti ih toplinom i optimizmom koji je svima potreban. „Sa takvim osjećanjem čestitam Vam Bajram, uz želju da nam dani koji dolaze donesu više radosti i zadovoljstva. Bajram šerif mubarek olsun!“, kazao je Vulić\nSAVJET MUSLIMANSKOG NARODA CRNE GORE POMAŽE ŠKOLOVANjE SVOJIH SUNARODNIKA\nSavjet muslimanskog naroda Crne Gore uručio je juče stipendije, odnosno jednokratnu novčanu pomoć u iznosu od 200 do 1.500 eura za deset svojih sunarodnika, za njihovo dalje školovanje. Predsjednik Savjeta Sabrija Vulić kazao je da ih je na ovakvu odluku motivisala želja da Muslimani Crne Gore dobiju zasluženo mjesto u društvu.\n- U našim programskim ciljevima zacrtano je da ćemo to ostvariti obrazovanjem mladih ljudi, sa željom da oni ostanu u Crnoj Gori i na pravi način ugrade sebe u napredak naše države. Muslimani Crne Gore su specifični. Oni nemaju svoju matičnu državu van Crne Gore. Nemaju svoju maticu u Sarajevu, Beogradu, Zagrebu niti Rimu već upravo u Crnoj Gori. Iz tog razloga sva naša stremljenja, misli, želje i ulaganja okrenuta su ka našoj jedinoj državi, a to je Crna Gora-kazao je on.\nPoručio je da Savjet neće stati na ovome, već da će i u narednom periodu biti sličnih akcija.\nVulić je kazao da je u proteklih godini i po, koliko savjet postoji dosta urađeno. Između ostalog, kako je dodao, usvojen je veliki broj akata za funkcionisanje Savjeta, obezbijeđen prostor za rad i preduzete brojne akcije. Takođe je, nakon 12 godina postojanja Matice muslimanske Crne Gore, iz koje je Savjet i proizišao, obezbijeđen i prostor za njen rad.\n- Ovih dana biće gotov i internet sajt Savjeta. Ubrzo ćemo saopštiti i nazive i nosioce projekata koje će finansirati savjet-rekao je je Vulić.\nPomoć za nastavak školovanja dobili su Elvira Pupović, Kadrija Kurpejović, Lejla Katana, Satka Hajdarpašić, Nizajeta Kurpejović, Adisa Pepić, Jasmina Šabotić, Saida Međedović, Semir Smaković i Demir Hodžić.\nVulić je saopštio da Savjet izražava moralnu podršku Slobodanu Pejoviću \_"u njegovom nastojanju za otkrivanje istine o deportaciji Muslimana sa područja Herceg Novog\_".\n- Pozivamo nadležne organe da zaštite ovog dobrog čovjeka koji se bori za istinu o ovim događajima-zaključio je on.\nVulić: Gdje su Muslimani u organima vlasti?\nCrnogorski Muslimani nemaju svoju političku partiju pa će, na vanrednim parlamentarnim izborima 29. marta, glasati za građansku listu ili liste koje će garantovati adekvatnu zastupljenost tog naroda u budućim državnim organima, izjavio je danas predsjednik Savjeta Muslimana Sabrija Vulić.\nOn je pozvao Muslimane da glasaju za one liste na kojima predstavnici njihovog naroda budu adekvatno zastupljeni.\nVulić je podsjetio da Muslimani gdje, kako je rekao, ubraja i Crnogorce islamske vjeroispovesti, brojno i da stoga zaslužuje barem onoliku pažnju koliku su oni poklonili crnogorskoj nezavisnosti, a to je bilo stoprocentno. On ističe kao jedan od vodećih problema njihovu neravnomernu zastupljenost u državnim i lokalnim organima vlasti. Kao primjer, naveo je republički parlament u kome je, kako je rekao, samo jedan Musliman dok su ostali koji imaju islamska imena Albanci, Bošnjaci ili Crnogorci.\nIsta situacija je i u Ministarstvu za nacionalne manjine gdje nema nijednog muslimani, tvrdi Vulić.\nVulić ocjenjuje da su crnogorski Muslimani razdvojeni iz, kako je rekao, "nečijeg golog interesa" pa su oni tako u jednom trenutku prihvatili bošnjaštvo koje je išlo na ruku zagovornicima zajedniče države i takozvanih neraskidivih veza sa Sandžakom.\nTako su crnogorski Muslimani koji imaju svoje osobenosti iz svojih crnogorskih korijena, preko noći postali Bošnjaci i pripadnici jednog naroda sa kojim, osim religijske i djelimično jezičke veze, nemaju ništa zajedničko, kaže Vulić\nNadležni da ispitaju dešavanja u Akademiji!\nPodgorica, 17. septembra(Mina) - Savjet Muslimanskog naroda Crne Gore očekuje da nadležni organi što hitnije ispitaju dešavanja vezana za upis pripadnika manjnskih naroda i nacionalnih zajednica u Policijsku akademiju u Danilovgradu.\nPredsjednik Savjeta, Sabrija Vulić, je u saopštenju za javnost naveo da u toj organizaciji očekuju, ako je bilo nepravilnosti, da počinici budu adekvatno sankcionisani. „Svakako da nijesmo za to da nacija postane zanimanje, ali smo u svim našim programima zacrtali da ćemo se, u skladu sa Ustavom i Zakonom o manjinskim pravima i slobodama, i imajući u vidu i Strategiju Vlade za manjine, zalagati za ravnopravnu zastupljenost pripadnika Muslimanskog naroda u svim segmentima društva“, rekao je on.\nVulić je kazao da su u Savjetu, prilikom koncipiranja takvog stava, naveli da će voditi računa o kvalitetu, znanju i sposobnostima, ali i o principu afirmativne akcije kada su u pitanju manjinski narodi i nacionalne manjine u Crnoj Gori.\nSABRIJA VULIĆ NA ČELU SAVJETA MUSLIMANSKOG NARODA CRNE GORE\nbajram\tcrne gore\tdizajn\tidentitet\tislam\tkonkurs\tkurban\tlogotip\tmuslimana\tMuslimani Crne Gore\tnacionalne manjine\tnacionalni\tnagradni\tokrugli\tSabrija Vulić\tSavjet Muslimana\tSavjet Muslimana Crne Gore\tSavjet Muslimana Crne Gore, Njegoš, Muslimani , CRna Gora\tsto\tznak


Dodik: Srpska privržena politici mira i nema plan o secesiji - NTV Arena\nSrpski član Predsjedništva BiH Milorad Dodik izjavio je večeras da je upoznao američku delegaciju na sastanku u Sarajevu da Republika Srpska nema ni jedan plan o secesiji i da će nastaviti da se političkim i pravnim sredstvima bori za provođenje Dejtonskog sporazuma i Ustava BiH.\n“Prenio sam da Srpska nema nijedan plan o otcjepljenju i secesiji, ali da se u Republici Srpskoj o tome priča, kao i u cijeloj BiH i regionu”, rekao je Dodik na konferenciji za novinare u Istočnom Sarajevu, nakon sastanka Predsjedništva BiH sa savjetnikom u američkom Ministarstvu inostranih poslova Derekom Šoletom.\nDodik je istakao da Republika Srpska dosljedno poštuje pravni okvir, prava i obaveze potpisane i predviđene Dejtonskim mirovnim sporazumom i da od međunarodne zajednice očekuje da sprovodi ovaj sporazum i Ustav BiH.\nOn istakao da Republika Srpska ostaje posvećena slovu Dejtonskog sporazuma i poštovanju Ustava BiH i da je privržena politici mira.\nDodao je rekao da je Šoletu prenio da Srpska nije spremna za provođenje aktivnosti koje bi ugrozile mir, ali da su druga dva člana Predsjedništva BiH uporno insistirala na mogućnostima sukoba i rata.\n“Republika Srpska insistira da i drugi u BiH poštuju slovo Dejtonskog sporazuma, pa to očekujemo i od međunarodne zajednice i međunarodnog faktora koji je upleten u unutrašnje stvari BiH”, rekao je Dodik.\nOn je istakao da Republika Srpska uvažava spoljni suverenitet BiH i unutrašnji teritorijalni integritet i ustavni poredak BiH koja je sastavljena od dva entiteta i tri konstitutivna naroda.\n“Mi poštujemo pravni okvir BiH, koji je predviđen Dejtonskim sporazumom, nastavićemo pravnu borbu za poštovanje Ustava”, poručio je Dodik.\nDodik je rekao da je u BiH dosta stvari učinjeno unilateralno i da visoki predstavnik nikada do sada nije imao formalno pravo da donosi bilo kakav zakon.\n“Ustavni sud BiH, koji ima pod kontrolom dva muslimana i tri stranca, ima funkciju razgradnje Ustava i stvaranja novog ustavnog poretka”, rekao je Dodik.\nOn je naveo da su to sve poznate stvari o kojima Republika Srpska govori.\n“Zato smo i pripremili opširne informacije o kršenju Ustava BiH u nastojanju da se vratimo na ustavnu piziciju i to smo dostavili Narodnoj skupštini Republike Srpske i očekujemo da će Kolegijum i potvrditi da će se ta posebna sjednica i održati”, rekao je Dodik.\nDodik je pojasnio da to poredviđa da se povuče saglasnost sa 140 zakona koje je nametnuo visoki predstavnik, te da je pravna osnova za to činjenica da Ustav BiH nigdje ne predviđa da visoki predstavnik predlaže zakone Parlamentarnoj skupštini BiH.\n“Ustav samo predviđa da je to Predsjedništvo BiH i Savjet ministara. Visokog predstavnika nema u Ustavu BiH”, podsjetio je Dodik.\nSrpski član Predsjedništva BiH je rekao da su predložene i tri posebne informacije za posebnu sjednicu Narodne skupštine Srpske, podsjećajući da su srpski političari bili prisiljeni da daju određene saglasnosti.\n“To je vojska, indirektini porezi i Visoki sudski i tužilački savjet. Predlažemo odluke da se povuku saglasnosti koje smo ranije dali i da se uđe u normativno uređenje tih oblasti”, istakao je Dodik.\nOn je rekao da je američka delegacija pokazala veliku zainteresovanost za stanje u BiH i želju da se neke stvari počnu rješavati.\nLukač: Počeli smo da čistimo svoje dvorište, nikome neće biti oprošteno /VIDEO/


Orink TK-5140C, za Kyocera toner cena, cene Srbija, prodaja Beograd Novi Sad Niš\nOrink TK-5140C, za Kyocera toner cene\nOrink CLT-406 cyan, za Samsung CLP-360/ CLP-365W/ CLX-3350FW/ C410W toner\nMS Industrial CF532A yellow, M180n/M181fw, 900 str. toner\nEPonuda nije internet prodavnica već Vam omogućava da brzo i lako nađete Orink TK-5140C, za Kyocera toner po najjeftinijoj ceni. Naš cilj je da kupci budu što bolje informisani o ponudi Orink toner TK-5140C, za Kyocera na tržištu Srbije. Vrlo lako nalazite željeni proizvod za kategoriju Toneri cene, ne morate da lutate od sajta do sajta za Orink Toneri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Orink TK-5140C, za Kyocera toner sa PRODAVCEM. EPonuda ne može da garantuje potpunu tačnost specifikacije i slika za Orink TK-5140C, za Kyocera toner. Pre kupovine, podatke za Orink toner TK-5140C, za Kyocera proverite na sajtu PROIZVOĐAČA.


Već nekoliko godina traje borba hercegovačkih tajkuna i klanova za hotel u Neveisnju, koji je smišljeno uništen i gurnut u stečaj. Radi se ruiniranom, ali o velikom i vrijednom objektu na atraktivnoj lokaciji u centru Nevesinja. Do sada je održano desetak neupješnih i propalih licitacija. U septembru 2014. godine stečajni upravnik održao je licitaciju o prodaji hotela na kojoj su učestvovala 4 ponuđača, a najbolju ponudu od 245 000 maraka dao je lokalni privrednik Milivoje Mrković. Mrković nije dio vladajuće strukture i zbog toga je sud pod čudnim okolnostima poništio licitaciju i spriječio Mrkovića da preuzme hotel, iako je ispunio sve uslove i dao najbolju ponudu. Nakon toga Mrković je tužio odgovorne i još uvijek se vodi trakavica i maratonski sudski postupak pred sudovima u Banjaluci.\nIako je Mrković pokrenuo sudski spor, poslije samo dva mjeseca održana je nova javna licitacija na kojoj je pored privrednika Milanovića učestvovao i Žarko Laketa, aktuelni načelnik Policijske uprave Trebinje i bivši pomoćnik direktora Granične policije BiH. U Laketino ime licitirao je direktor njegove privatne firme „Euro-trans D.O.O“ Milan Andrijašević, koji je ponudio 289 000 KM, ali je i ova licitacija poništena zbog neregularnosti jer je Milanović priložio dvije koverte, sa manjom i većom ponudom.\nU međuvremenu Laketa se posvađao sa Andrijaševićem i istjerao ga iz svoje firme, a „nevesinjskim „Euro-transom“ sada upravlja načelnikova supruga. Laketa je preko Andrijaševića 2015. podnio Tužbu zbog propale licitacije, a kontraverzni korumpirani predsjednik Okružnog privrednog suda Smail Begović donio je presudu u Laketinu korist. Ipak stečajni upravnik uložio je Žalbu, u drugostepenom ga žalbenom postupku Privredni sud u Banjaluci obara prvostepenu presudu i Laketa ispada iz igre. Ponašanje čelnika policije i sudova, koji su dijelovi raznih klanova, najbolje pokazuje zbog čega je država zarobljena, institucije ne funkcionišu a moćnici beskrupulozno pljačkaju državu bez straha da će odgovarati za strašne zločine počinjene nad sopstvenim narodom, koga su pretvorili u najsiromašniji narod Evrope.\nPrije dva mjeseca fočanski tajkun Gordan Pavlović, vlasnik firme Pavgord, kupio je na licitaciji hotel u Nevesinju za 286 000 maraka, ali je pod pritiskom poslije samo nekoliko dana odustao od kupovine. Nezvanično hercegovačka osovina zla, koju čine šura i zet Luka Petrović i Ilija Tamindžija, vršili je pritisak na Gocija Pavlovića da odustane od kupovine kako bi se oni dokopali hotela i imovine.\nSutra bi u Okružnom privrednom sudu u Trebinju trebala bi da se održi nova licitacija. Od 10 do 12 predaju se ponude, a u podne bi trebalo da se po ko zna koji put otvore koverte i utvrdi kupac. Nezvanično, hotel u Nevesinju trebao bi da kupi Rade Petrović, rođeni brat Luke Petrovića. Ostaje da se vidi da li će Rade u ime Luke formalno dati ponudu, ili će vođa Hercegovačkog klana poslati nekog drugog da dostavi ponudu u njegovo ime. Rade ima iskustva u stečajevima i krčmljenju državne imovine jer je još 90-ih u Beogradu „stao na noge“ vodeći stečaj Građevinske firme „Crnotravac“, koja je imala atraktivno sjedište u Balkanskoj ulici.\nBorba klanova i dešavanja oko prodaje hotela u Nevesinju najbolje oslikava kako trenutno funkcioniše mafijaški sistem u Hercegovini, i kako mala grupa bandita pokušava da aspolutno sve kontroliše pretvrajući državu u svoju privatnu prćiju.\nZanimljivo je na kraju podsjetiti da se oko plijena i državne imovine, koju su u ratu odbranili heroji iz Nevesinja i cijele Hercegovine, bore multimilioneri Rade i Luka Petrović, koji su rat proveli u Beogradu, i Lukin šura Ilija Tamindžija koji je vojevao po Podgorici.\nOstaje da se vidi da li će plan Hercegovačkog klana sutra biti sproveden, i da li će se braća Dalton dočepati novog plijena, iako i samo ne znaju da rade šta dosadašnjom imovinom i bogatstvom koja se mjeri milionima maraka.


Trgovina ljudima u BiH i dalje opstaje – mojKontakt portal – Radio Televizija Kontakt\nTrgovina ljudima u BiH i dalje opstaje\nPovodom obilježavanja Evropskog dana borbe protiv trgovine ljudima, Rizvo je rekao novinarima u Sarajevu da trgovina ljudima u BiH samo mijenja oblike i karakteristike, te da nije moguće očekivati da ona bude iskorijenjena, jer je to jedan od oblika organizovanog kriminala koji kriminalcima donosi ogromne sume novca.\nRizvo je naveo da je trgovina ljudima takav fenomen da veći dio ostane neotkriven i neprijavljen i da statističke podatke koje imaju treba uzeti sa rezervom.\n“Posebno je zabrinjavajuće što svake godine broj maloljetnih lica, prije svega djevojčica, bude identifikovan kao žrtve trgovine ljudima. One su iskorištavane u seksualnoj industriji, prisilnom radu i organizovanom prosjačenju, kao i drugim oblicima trgovine ljudima”, naveo je Rizvo.\nPrema njegovim riječima, BiH je osigurala fondove koji, u saradnji sa nevladinim organizacijama koje imaju sigurne kuće, obezbjeđuju sve što je potrebno za njihov oporavak i reintegraciju.\nNezaobilaznu ulogu u tome, naveo je, imaju centri za socijalni rad, te obrazovne, zdravstvene i druge institucije, koje treba da imaju jedinstven i koordinisan pristup ovom problemu.\nRizvo je naglasio da je trgovina ljudima do sada bila regulisana samo u Krivičnom zakonu BiH. Nakon reforme krivičnog zakonodavstva unazad dvije godine Krivični zakon Republike Srpske i Brčko distrikta su izmijenjeni i dopunjeni i sada sadrže krivično djelo trgovine ljudima, dok u FBiH to treba biti ubrzo okončano.\n“BiH je predmet monitoringa velikog broja međunarodnih organizacija, koje nas u svojim izvještajima često kritikuju zbog blage kaznene politike za trgovinu ljudima. To je problem sa kojim se suočavamo i na kojem ćemo morati raditi. To je pitanje nezavisnosti sudova i nemogućnosti da bilo ko na to utiče“, izjavio je Rizvo.\nOn je istakao da su trgovci ljudima često osuđeni tek na višemjesečne zatvorske kazne, nekada na uslovne, ili samo na novčane kazne, za razliku od evropskih zemalja u kojim su one mnogo ozbiljnije i veće.\nPredstavnik asocijacije “Iks ipsilon”, koja se bavi prevencijom trgovine ljudima, Emina Osmanović rekla je da su prošle godine identifikovali 39 žrtava, od kojih su 19 mladih djevojaka i dječaka seksualno iskorištavani i prisiljavani na rad.\n“Ovo je zemlja u kojoj je veoma teško naći posao, a primamljive ponude i dobre plate privlače mlade ljude koji, zbog nedostatka informacija, mogu otići u pogrešnom smjeru“, dodala je Osmanovićeva.\nPredstavnik Međunarodnog foruma solidarnosti EMMAUS Elma Zahirović rekla je da ova nevladina organizacija od 1999. godine pruža zaštitu i sklonište žrtvama trgovine ljudima, te da rade na prevenciji i edukaciji u ovoj oblasti.\n“U našem skloništu trenutno boravi pet žrtava, od kojih su tri maloljetne. Posljednjih godina sve je veći broj domaćih žrtava i maloljetnika i sve je češća radna eksploatacija”, dodala je Zahirovićeva.\nOna je navela da maloljetne žrtve uglavnom potiču iz porodica koje su u teškoj materijalnoj situaciji, zbog čega postaju lagan plijen trgovcima ljudima.\nPoštanske markice imaju naziv Srpske\nVučić: Za nedjelju dana polijeće Er Srbija


Zvezda - UEFA stiže u kontrolu, izvesno dobijanje licence - Sportske.net\nZvezda - UEFA stiže u kontrolu, izvesno dobijanje licence\nFudbalski klub Crvena zvezda uskoro bi trebalo da posete izaslanici UEFA koji će analizirati parametre važne za dobijanje evropske licence.\nParalelno sa borbom za titulu u Ljutice Bogdana rade na pripremanju neophodne dokumentacije koju će izaslanici UEFA proveriti kada budu došli u sledeću posetu vicešampionu Srbije.\nPrethodnih godina licenca za igranje u evropskim takmičenjima dobijana je u "minut do dvanaest" ali se na "Marakani" trude da ovoga puta svi neophodni poslovi do provere UEFA budu obavljeni na vreme.\nČinjenica da je radnoj zajednici i igračkom kadru isplaćen deo dugovanja i dogovoren tempo isplate ostatka novca koji im se duguje, kao i da je svaki od igrača (ne računajući Luku Milunovića) pristao da potpiše papir na kojem tvrdi da neće tužiti klub u trenucima kada se bori za dobijanje evropske licence.\nProblemi koje Crvena zvezda trenutno ima tiču se reprograma duga od 1.7 miliona evra prema FK Rad. Tu su još neki poverioci koji moraju biti namireni kako bi se na podvlačenju crte moglo konstatovati da nema dugovanja, odnosno da su svi dugovi reprogramirani i da se rate isplaćuju na vreme.\nPrema važećim standardima UEFA biće neophodno renoviranje dela "Marakane" ali se ne radi o investiciji koja će zahtevati veliku svotu novca pa nema sumnje da će i taj deo posla biti realizovan.\nKonačnu ocenu onoga što su čelnici kluba radili tokom prethodnih nekoliko meseci daće predstavnici UEFA koji bi sredinom maja trebalo da odlučuju o tome da je Crvena zvezda ispunila standarde za dobijanje licence sa kojom može da se takmiči u Ligi šampiona i Ligi Evrope.


edaytorial: Power up with ginseng!\nU modernim uslovima života, koje karakterišu povećana izloženost psihičkom stresu, rad pod pritiskom, nedovoljan i nekvalitetan san tokom noći, neophodno je održati unutrašnju ravnotežu organizma, a u tome nam značajno mogu pomoći preparati na bazi žen-šena.\nŽen-šen je biljka iz roda Panax koja ima veoma dugu tradiciju primene na Dalekom istoku, pa se često naziva i azijski, kineski ili korejski žen-šen. Sve više se primenjuju i američki i sibirski žen-šen, mada treba imati u vidu da su to potpuno različite biljke, koje imaju slična farmakološka dejstva kao i azijski žen-šen.\nŽen-šen je široko korišćen adaptogen, što znači da deluje stimulativno, povećava psihofizičku sposobnost i koristi se kao sredstvo za povećanje otpornosti organizma prema različitim fizičkim, emocionalnim i biohemijskim stresnim stanjima i bolestima. Primena preparata žen-šena odlaže pojavu zamora, povećava pažnju i koncentraciju, a podstiče i rad imunološkog sistema. Primenjuje se i kod nesanice, hroničnog umora i depresivnih stanja. Pored toga, žen-šen poboljšava cirkulaciju, a može u određenim slučajevima da reguliše krvni pritisak i nivo šećera u krvi. Takođe, ima i afrodizijačka svojstva, podstiče seksualni nagon, pa se korisiti i za otklanjanje muške impotencije, a bolji efekat se postiže ako se koristi duži period. Zbog svoje antioksidativne aktivnosti, žen-šen usporava proces starenja i potencijalno je koristan u prevenciji različitih kardiovaskularnih, neurodegenerativnih i malignih oboljenja.\nSva navedena dejstva žen-šena utiču na to da se osobe koje primenjuju ovu biljku osećaju dobro i da su pune energije. Jasno je da ne postoji specifična indikacija za primenu preparata žen-šena, nego se koriste pre svega za poboljšanje opšte vitalnosti organizma.\nŽen-šen se smatra potpuno bezbednim fitoterapijskim sredstvom, ali se pre primene ipak treba posavetovati sa lekarom ili farmaceutom, naročito ako se istovremeno primenjuju i neki drugi lekovi ili suplementi. Preparate žen-šena je najbolje koristiti u neprekidnom intervalu od tri meseca, koji se posle pauze od nekoliko nedelja može ponoviti.\nS obzirom da suplemente žen-šena često koriste sportisti za povećanje izdržljivost i brži oporavak nakon napora i posle povreda, oni se mogu kupiti u većini prodavnica sportskih preparata po cenama od otprilike 1500 dinara za pakovanje namenjeno za jednomesečni tretman. Moja preporuka je preparat GinsengPlus proizvođača ESI (Italija) koji osim kineskog žen-šena sadrži i sibirski žen-šen, guaranu, kolu, kreatin i karnitin, i koji se može kupiti u većini bolje opremljenih apoteka. Pije se jedna kapsula dnevno, najbolje ujutru, a pakovanje od 30 kapsula košta oko 600 dinara. Ovaj dijetetski suplement se preporučuje sportistima, studentima, starijim ljudima i rekonvalescentima i generalno svima koji se nalaze pod bilo kojom vrstom stresa i osećaju nedostatak energije u svakodnevnom funkcionisanju.


Gradski urbanista: Pijaca "Stari Merkator" nije u nadležnosti grada\nGradski urbanista Marko Stojčić izjavio je da deo krova i zida na pijaci “Stari Merkator” koji se u utorak srušio, kada je povređeno više osoba, nije u nadležnosti Grada Beograda, odnosno gradskih pijaca.\nStojčić je za RTS izjavio da ne zna ko je vlasnik, ali da je odgovornost za to što se desilo “do onih koji izdaju prostor”.\nOn je, povodom protesta građana iz novobeogradskih blokova zbog navoda da će se zidati na zelenim površinama ispred njihovih zgrada rekao da “privatnih investicija u okviru parkovskih zelenih površina između objekata neće biti”.\nPrema njegovim rečima, to će omogućiti plan detaljne regulacije za koji se završava javni uvid, koji predviđa da se čitava zona blokova na Novom Beogradu uvodi pod “urbanističku zaštitu”.\nGrad u Srbiji punih 18 godina bez pijaće vode. A nijedna vlada zbog toga nije pa...


Film u svetu tišine | Fondacija za omladinsku kulturu Danilo Kiš\nFilm u svetu tišine\nOtvaranje izložbe i projekcija „Filma u svetu tišine“ održala se 2. decembra, sa početkom u 16.30 časova, u prostorijama Školskog centra za vaspitanje i obrazovanje slušno oštećenih lica Subotica.\nProjekat Film u svetu tišine realizovan je tokom šest meseci rada u Umetničkoj radionici „Medijala“, tokom kojih se kroz interaktivni odnos različitih slikarskih tehnika i savremene tehnologije, slušno oštećena omladina edukovala da svoje emotivne doživljaje izrazi kroz crtež, sliku i tekst, ali i putem „kratkih rezova“ – beleženje događaja iz svoje svakodnevnice.\nProjekat je podržala FOKUS Fondacija.\n„Naoružana“ kamerama, u pratnji profesionalnog snimatelja, ovi mladi ljudi su mnogo lakše savladali neophodne korake ka integrisanju u društvo, bez teskobe koju izaziva njihova posebnost i sa svešću da novostečeno znanje i snalažljivost mogu lakše da im otvore vrata „normalnog“ sveta.\nU okviru Umetničke radionice „Medijala“, na inicijativu diplomiranog surdologa Sonje Stefanović Pill, pokrenuta je prošle godine radionica za slušno oštećenu decu. Ideja je bila da se ovim mladim ljudima pruži mogućnost saradnje sa ostalim učesnicima radionice, kao i da im se boravak u internatu obogati događanjima van institucije u kojoj provode veći deo svog slobodnog vremena. Ovaj projekat je stoga prvenstveno pokušao da kroz kreativnu igru i druženje pomogne da se ova nepravedno zapostavljena deca bolje snalaze među ljudima manje osetljivim na socijalne zidove.\nRadionica za slušno oštećenu decu održavala se jednom sedmično po tri sata u prostorijama Umetničke radionice „Medijala“ i za to vreme ovi mladi ljudi imali su prilike da savladaju klasične tehnike vizuelnog izražavanja, ali i savremene medije.\nProgram radionice ja obuhvatao upoznavanje sa osnovnim elementima fotografije i filma, pisanje sinopsisa, crtanje scena, te njihovo aktivno učešće u organizovanju izložbe i filmske projekcije.\nProjekat je realizovan u saradnji Umetničke radionice „Medijala“ sa Školskim centrom za vaspitanje i obrazovanje slušno oštećenih lica, a pod pokroviteljstvom FOKUS Fondacije.